Dobijam pretnje zbog pitanja o Asomakumu - NOVA stranka\nDobijam pretnje zbog pitanja o Asomakumu\nPredsednik Nove stranke Zoran Živković izjavio je da je i poslednjih dana dobijao pretnje zbog toga što je javno postavljao pitanja o vlasništvu u preduzeću Asomakum (Asomacum) iz Beograda. Živković je agenciji Beta rekao da su pretnje poslednjih dana bile anonimne, zbog čega nije podnosio prijave policiji.\n- Bilo je pretnji i ranije kada god sam otvarao tu temu, koja još nije zatvorena", rekao je Živković i dodao da je do pre neki dan u Agenciji za privredne registre pisalo da je vlasnik te firme brat predsednika Srbije Aleksandra Vučića, Andrej Vučić. Tokom jučerašnjeg dana, nakon što je javno postavio pitanje o vlasništvu, podaci su ekspresno obrisani sa sajta APR, a umesto imena Andreja Vučića, stoje - crtice!\nOn je dodao da mu je prvi put kada je govorio o Asomakumu pretio lično Aleksandar Vučić u Skupštini Srbije, a da su kasnije pretnje dolazile sa različitih strana od ljudi bliskih vlasti, kao i nekih advokata, i dodao da je deo tih pretnji prijavljen policiji.\n- Ima ih oko 15 i sve su prijavljene - naveo je on.\nPodsetimo, poslanik Nove stranke u Skupštini Srbije Zoran Živković zatražio je juče da mu Ministarstvo finansija odgovori ko je vlasnik i direktor preduzeća Asomakum (Asomacum) iz Beograda koje ima otvoren dinarski račun. U saopštenju NOVE je navedeno da je Živković uputio poslaničko pitanje ministru finansija Dušana Vujoviću u kojem traži da mu se odgovori kako je moguće da i dalje radi preduzeće čije je osnivanje proglašeno ništavnim. Živković je naveo da je preduzeće Asomakum 2. jula ove godine otvorilo dinarski račun.\n"Privredno društvo Asomakum osnovano je 2010. godine i prema trenutno dostupnim podacima na sajtovima Agencije za privredne registre i Narodne banke Srbije, u vlasništvu je Andreja Vučića, brata predsednika Srbije Aleksandra Vučića", naveo je Živković u jučerašnjem saopštenju.\nOn je podsetio da je MUP Srbije 2014. godine utvrdilo da je prilikom osnivanja Asomakuma korišćena falsifikovana lična karta Andreja Vučića.\n- Kako je moguće da preduzeće, čije je osnivanje proglašeno ništavnim jer je tom prilikom korišćena, navodno, falsifikovana lična karta brata aktuelnog predsednika države, pre samo par sedmica otvori dinarski račun? Da li je reč o legalizovanom 'naprednom' porodičnom kriminalu - zapitao je Živković.\nPrethodna vest\tGrad i urbanitet, kulturne manjine, band, banda i izbor Sledeća vest\tVučićev poziv opoziciji licemeran


Milanovački Kulturni centar organizuje onlajn kulturne sadržaje – GM Press\nDragan Arsić, direktor Kulturnog centra u Gornjem Milanovcu\nMilanovački Kulturni centar organizuje onlajn kulturne sadržaje\nKulturni centar je i tokom vanredne situacije omogućio svojim sugrađanima da prate filmske projekcije i druge kulturne sadržaje online putem.\nKako situacija nalaže, Milanovčani će u svojim „kućnim bioskopima“ imati priliku da pogledaju najnovije filmove, od dokumentarnih do dečjih, kako bi što bolje iskoristili vreme koje provode u svojim domovima.\nOd početka vanrednog stanja brzo smo reagovali i sve naše aktivnosti prebacili smo na Internet – rekao je je Dragan Arsić, direktor Kulturnog centra u Gornjem Milanovcu. Kako Kulturni centar ima bogatu arhivu svih kulturnih događaja, od pozorišnih predstava, koncerata, filmova, dečjih predstava, izložbi, itd. pozivamo sve naše sugrađane da prate kulturne sadržaje na našoj Fejsbuk stranici.\nNa preporuku Ministarstva kulture uključili smo se u program Off filmskog festivala koji organizuje Megacom film od 27 marta do 10 aprila, za sve ljubitelje filma – istakao je Arsić i dodao: Preporuka svim našim sugrađanima je da ostanu kod kuće, a za one koji rade da se pridržavaju mera zaštite koje je Vlada Srbije kao i Štab za vanredne situacije u Gornjem Milanovcu odredio, zdravlje je na prvom mestu kako bismo što bezbolnije prošli kroz ovaj period u vreme virusa Covida-19.\nKada je u pitanju filmski festival „Kratka forma“, onlajn prijavljivanje autora je u toku i traje do 1. aprila\nStiglo nam je oko 1000 filmova autora iz celog sveta, uredništvo filmskog programa pravi selekciju, sve se radi od kuće, a priprema se i Katalog za Bijenale, koje je trebalo da bude u aprilu -naglasio je Arsić.\nMilanovački Kulturni centar se organizovao tako da, zbog bezbednosti radi sa minimalnim brojem ljudi, a sve informacije se redovno prenose na Fejsbuk stranici Kulturnog centra, kako bi što više ljudi bilo informisano o situaciji u našem gradu.\nJKP “Gornji Milanovac” obezbedilo 30 posuda za odlaganje iskorišćenh maski i rukavica


Srbija, politika i protesti: Vlada Srbije povukla Zakon o eksproprijaciji, zakon o referendumu na doradi - BBC News na srpskom - Dnevni list Danas\nPočetna » BBC News na srpskom » Srbija, politika i protesti: Vlada Srbije povukla Zakon o eksproprijaciji, zakon o referendumu na doradi\nBBC News na srpskom08.12.2021. 17:15\nBlokada autoputa u Beogradu\nTekst će biti ažuriran\nPosle dva vikenda protesta ekoloških organizacija i dela građana, vlasti u Srbiji povukle su iz procedure jedan od dva zakona koji su izazvali nezadovoljstvo, a drugi će biti izmenjen.\nVlada Srbije je u sredu saopštila da je povučkla Zakon o eksproprijaciji, koji je Skupštini Srbije na ponovno odlučivanje vratio predsednik Aleksandar Vučić, a predložila je i izmene četiri člana Zakona o referendumu.\nTo su dva glavna zahteva ekoloških organizacija i pokreta, koji smatraju da ti propisi otvaraju put da međunarodna kompanija Rio Tinto otvori rudnik litijum u zapadnoj Srbiji, što, kažu, može da ugrozi životnu sredinu ne samo tog područja već čitavog sliva reka Save i Dunava.\nSaopštenje Vlade je pozdravio predsednik pokreta Kreni promeni Savo Manojlović, jedan od inicijatora protesta, koji je na Tviteru napisao: „Pobeda!“.\nOn je napisao da će u subotu biti održan najavljeni protest, odnosno nova blokada saobraćajnica ako do petka sve ovo ne bude formalizovano.\nAko bude, umesto protesta, biće organizovana proslava na centralnom gradskom trgu.\nŠta je saopštila Vlada Srbije?\nVlada je navela da će napraviti analizu da li su neophodne izmene i dopune Zakona o eksproprijaciji.\nAko bude konstatovano da je zakon nužno promeniti, učiniće to uz široku javnu debatu u koju će biti uključeni stručnjaci, strukovna udruženja, predstavnici privrede i civilno društvo, navodi se u saopštenju vlade.\nVlada je predložila skupštini i izmene i dopune Zakona o referendumu, u članovima 7, 20, 43 i 44.\nPomenuti članovi odnose se na overu potpisa, predstavnike ovlašćenog predlagača u organu za sprovođenje referenduma i na rok za ponovno raspisivanje referenduma, saopštila je vlada.\nU predlogu vlade ukida se taksa za overu potpisa i omogućava se da predstavnici ovlašćenih predlagača bude deo organa za sprovođenje referenduma.\nJedan od zahteva protesta bio je da se građanima, inicijatorima referenduma, omogući da budu članovi biračkih odbora.\nTakođe, kako se dodaje u saopštenju, prema predlogu neće biti moguće raspisati referendum o istom pitanju u roku kraćem od četiri godine kao i da Skupština Srbije u roku od četiri godine neće moći da donese odluku drugačiju od one koja je potvrđena na referendumu.\nOve odluke vlade usledile su samo nekoliko dana pošto su zakoni usvojeni u Skupštini Srbije.\nOvo nije prvi put da predsednik Srbije vrati zakone parlamentu, što po Ustavu ima pravo.\nPogledajte video: Kako su počeli protesti u Srbiji


Održana 5. Sednica Skupštine grada Kikinde: Priprema se rebalans gradskog budžeta | Ami Naxi Radio 89.7Mhz\nOdržana 5. Sednica Skupštine grada Kikinde: Priprema se rebalans gradskog budžeta\nNa 5. Sednici Skupštine grada Kikinde usvojen je konsolidovani izveštaj o izvršenju budžeta za period od januara do septembra 2020. godine. Po svemu sudeći, rebalans lokalnog budžeta biće neophodan. Kako je istakla Dijana Jakšić Kiurski, zamenica gradonačelnika Kikinde, ovogodišnji budžet bio je projektovan na oko 3 milijarde i 200 miliona dinara, ali je u pomenutom periodu prihodovano svega 47 odsto, tačnije oko milijardu i 520 miliona dinara, a slična situacija bila je i sa rashodima, s obzirom na to da je rashodovano više od milijardu i po dinara. Ona je dodala da se pripeme za rebalans budžeta privode kraju:\n–Prema našim proračunima, rebalans će biti u skladu sa situacijom kako se puni lokalni budžet. Epidemija Covid 19 napravila je ogromne probleme svetskoj, ali i domaćoj ekonomiji i u skladu s takvom situacijom moramo da preduzezmo sve mere kako bi na najbolji način mogli da funckionišemo. Zato ćemo analizirati sve što je u skladu sa našim mogućnostima, kako bi imali realan uvid u sve sredstva koja prihodujemo i koja trošimo jer je evidentno da ceo budžet trpi zbog problema sa pandemijom – dodala je zamenica gradonačelnika Kikinde.\nNa temu lokalnog budžeta, ali i problema koje je izazvala pandemija, govorila je, između ostalog, odbornica, Milica Tripinović Popov, koja je potvrdila da je uprkos problemima u periodu od januara do septembra ove godine urađeno onoliko koliko je bilo dozvoljeno i omogućeno:\n-U proteklom peiodu najviše smo se zalagali za zaštitu zdravlja naših sugrađana, pre svega mislim na socijalnu zaštitu i zaštitu u zdravstvenom sistemu. Procene stručnjaka su da svetska ekonomija mesečno gubi oko 350 milijardi dolara i da je evidetno da će i naredni period biti veoma težak, te da je odgovorno i ozbiljno kreiranje rebalansa lokalnog budžeta i više nego neophodno – nadovezala se odbornica Tripinović Popov.\nNa 5. Sednici lokalnog parlamenta, između ostalog, data je saglasnost izmene i dopune programa poslovanja JP “Toplana“ u Kikindi, razrešeni su dosadašnji i imenovani novi članovi školskih odbora u kikindskim školama, doneta je odluka o održavanju čistoće na javnm površinama, javnih zelenih površina, ulica i puteva, vodovoda i komunalnog otpada. Takođe, doneta je odluka o stavljanju van snage odluke o izradi izmena i dopuna plana generalne regulacije severoistočnog dela Kikinde, a doneta je i odluka o izradi izmena i dopuna plana generalne regulacije jugostičnog dela naselja Kikinda.\nEvo kako da se najbolje pripremite za sopstveno venčanje\n„Zbrka u šumi“ u nedelju premijerno u „Lanetu“\nRukomet: Novosadska “Vojvodina“ deklasirala “Kikindu Grindex“\nNedelja prevencije raka grlića materice: Važni redovni ginekološki pregledi\nKAF „Mamuti“ slavi 12. rođendan: Postanite novi član kluba


Za pljačku Pavlović banke podnesen izvještaj protiv četiri lica | Palelive.com\nPočetna Regija Istočno Sarajevo Za pljačku Pavlović banke podnesen izvještaj protiv četiri lica\nNačelnik Centra javne bezbjednosti /CJB/ Istočno Sarajevo Srpko Kosorić rekao je da je 2. decembra Okružnom tužilaštvu Istočno Sarajevo, područna jedinica Vlasenica, dostavljena dopuna izvještaja za krivično djelo teška krađa u Pavlović internacional banci u Han Pijesku.\nKosorić je na današnjoj konferenciji za novinare na Palama istakao da je krađa izvršena 14. maja, a banka je oštećena za oko 184.000 KM.\n„Izvještaj je podnesen protiv četiri lica koja su u bjekstvu, od kojih je za jednim raspisana međunarodna potjernica“, rekao je on i dodao da su sva osumnjičena lica iz Federacije BiH.\nKosorić je naglasio da je juče policija oko 10.30 časova prilikom redovne kontrole saobraćaja pokušala da zaustavi putničko vozilo „pasat“, nakon čega je vozač nastavio kretanje prema mjestu Krupac, Istočna Ilidža, a policija kreće u potjeru za navedenim vozilom.\nPrema njegovim riječima, vozač je u neposrednoj blizini Kamenoloma izgubio kontrolu nad vozilom i skliznuo. Tom prilikom su slobode lišena dva lica kod kojih je pronađeno 12 pe-ve-ce paketića sa 15,5 kilograma opojne droge marihuana.\n„Dalji rad je u toku i obaviješten je tužilac Okružnog tužilaštva Istočno Sarajevo“, rekao je on.\nGovoreći o predstojećoj turističkoj sezoni na Jahorini, Kosorić je rekao da je CJB Istočno Sarajevo, s ciljem sigurnog odvijanja turističke sezone i sprečavanja svih oblika ugrožavanja bezbjednosti, preduzeo sve neophodne mjere.\nPrema njegovim riječima, to podrazumijeva neprestano prisustvo policijskih službenika na prostoru Olimpijskog centra „Jahorina“.\nKosorić je istakao da policija neće biti samo na ulazu u Jahorinu, već na kompletnom prostoru sa snagama koje su određene na osnovu bezbjednosne procjene.\nKada je riječ o korišćenju motornih sanki, Kosorić je rekao da će policija raditi poslove iz svoje nadležnosti i primjenjivaće se Zakon o javnim skijalištima.\n„Novina je da će ove godine biti uvedene vinjete za sanke koje će biti vidno istaknute i gdje će se uzeti podaci od vlasnika sanki radi lakšeg praćenja i reagovanja policijskih službenika koji će biti na prostoru Jahorine“, dodao je on.\nPrethodni članakPotpisana 52 ugovora o stambenom zbrinjavanju\nNaredni članakBroj krivičnih djela isti kao u novembru protekle godine


Ko skriva tajne fascikle o zločinima nad Srbima - 21.08.2020, Sputnik Srbija\nZločini nad Srbima postoje u tajnim fasciklama OVK. Već pri prvom koraku u pronalaženju posmrtnih ostataka stradalih u sukobima na Kosovu i Metohiji, što je... 21.08.2020, Sputnik Srbija\n10:14 21.08.2020 (Osveženo: 10:37 21.08.2020)\nZločini nad Srbima postoje u tajnim fasciklama OVK. Već pri prvom koraku u pronalaženju posmrtnih ostataka stradalih u sukobima na Kosovu i Metohiji, što je jedna od tema nastavka dijaloga Beograda i Prištine, ispostavilo se da je najveća prepreka rešavanju ovog pitanja tajna dokumentacija OVK, piše Politika.\nKada su dve delegacije razgovarale u Briselu, albanski predstavnici tražili su od Srbije da otvori vojne i policijske arhive iz perioda jugoslovenske ere, dok je srpska delegacija tražila da arhiv OVK takođe bude otvoren za pregled. I dok je Beograd pokazao spremnost da se pronađu ubijeni, kosovske institucije su kao i proteklih 20 godina nastavile s opstrukcijom demantujući da OVK uopšte ima arhive.\nPredsednik Aleksandar Vučić rekao je posle sastanka da Srbija nikada neće štititi bilo koga i da zbog porodica koje su izgubili bližnje želi da budu pronađena mesta gde su sahranjeni.\n„Suština je da su Albanci tražili da se otvore sve vojne i policijske arhive, ali smo rekli da moraju da otvore arhive OVK da bismo mogli da vidimo gde su ubijani Srbi i drugi nealbanski živalj. Kako smo to izgovorili, kao da smo tražili da naselimo celu zemlju na Merkur ili Veneru za sedam dana“, konstatovao je Vučić.\nPrištinska strana najavljuje da će u nastavku dijaloga u Briselu 7. septembra ponovo zatražiti da se otvore arhive, ali odbijaju da dostave svoje podatke gde se nalaze leševi ubijenih Srba, Roma i Albanaca koji nisu podržavali terorističku borbu OVK. Insistiraju na tome da ova formacija, kao gerilska organizacija, uopšte nije imala vojne arhive i upućuju na udruženje veterana.\nJakup Krasnići, bivši portparol OVK, koji je od rata bio na različitim visokim političkim pozicijama, izneo je sličnu tvrdnju.\n„Siguran sam da OVK nije imala nijednu organizovanu ili pisanu arhivu“, rekao je Krasnići.\nAdvokat Goran Petronijević kaže da to nije baš tačno, iako arhive OVK nisu uređene jer je reč o terorističkoj organizaciji. Dodaje da kosovski Albanci nemaju preciznu arhivu, kao što to imaju uređene države s policijom, vojskom i sudovima, ali da ima podataka o zločinima.\n„Ne verujem da je OVK imala arhivu u formalnom smislu, ali pisane podatke, dokumenta, dnevnike i dnevne naredbe sigurno imaju, pogotovo u drugom periodu kada ih je Ričard Holbruk preimenovao iz terorističke formacije u ’oslobodilačku vojsku’. Tada su oni imitirali vojnu strukturu sa svim komandim strukturama i s beleženjem njihovih akcija, kao i ubistva civila. U tom smislu tragovi sigurno postoje“, kaže Petronijević.\n18 Avgust 2020, 12:47\nUpozorava na mogućnost da su neki komandanti terorističke OVK da bi oprali svoju biografiju napisali nove dnevnike i naglašava da se falsifikovanja određenih dokumenata moramo čuvati. Pogotovo što se, dodaje on, to dešavalo i u uređenim sistemima.\n„Treba biti oprezan s dokaznom vrednošću toga što oni imaju i spremni su da pokažu“, ocenio je Petronijević.\nNekadašnji predsednik Izvršnog veća za Kosovo i Metohiju Zoran Anđelković kaže da ne zna da li ono što kosovski Albanci imaju može da se tretira kao arhiva OVK, ali naglašava da je sve što je relevantan dokument arhivska građa.\n„Sigurno je da ima veoma mnogo dokumenata u kojima su neki komandanti OVK nešto naredili i napisali. Sigurno ima pisanih tragova gde su se kretali, kako su koordinisali akcije svojih jedinica, postoji i spisak boraca. Pa ako nemaju, neka objasne u Prištini kako neki borci OVK dobijaju ratne plate ili penzije ili neke dodatke za učešće u ratu bez preciznog spiska u kojem stoji da su učestvovali u borbama“, ističe Anđelković.\nNa pitanje zašto kosovski Albanci ne žele da dostave svoje arhive na uvid, Anđelković odgovara da je to zato što je u njima precizno navedeno šta da urade i da nijedno ubistvo i etničko čišćenje nije bilo slučajno.\n„U tim dokumentima je zapisano da se likvidira recimo, prvi čovek nekog sela jer će ostali da pobegnu. Sigurno u tim materijalima ima pokazatelja za zločin. Nije moguće da postoji logor, a da nije napravljen spisak ko se nalazi tamo i gde je ko završio. Ako nema podataka gde se nalazi, to znači da je nestao, a ne treba biti mnogo pametan i povezati s tim da je ubijen“, kaže Anđelković.\nGoran Petronijević upire prstom u zapadne obaveštajne službe.\n13 Avgust 2020, 18:41\n„Oni su ih snabdevali oružjem i davali im logistiku i tačno znaju šta se događalo. Posle Kumanovskog sporazuma, kada su se povukle bezbednosne snage SRJ i Srbije i dolaska Kfora, ne postoji mogućnost da obaveštajne strukture NATO nemaju precizne podatke o zločinima koje je OVK počinila. Nisu imali poverenja u našu vojsku i prve jedinice koje su ušle u Srbiju bili su OVK teroristi presvučeni u NATO vojnike, gde su samo oficiri bili iz NATO. Tvrdim da je 99 odsto zločina koji su počinjeni u tom periodu krvavi potpis pripadnika ovog kontigenta koji je brojao 4.500 ljudi. Zato ističem da je NATO glavni problem u dokazivanju zločina OVK, jer su oni saizvršioci“, kaže Goran Petronijević.\nKao primer koliko je NATO spreman da gurne pod tepih zločine OVK, ovaj advokat navodi i avion koji se srušio 2006. godine, a kojim se s KiM vraćao kontigent slovačkih vojnika.\n"Reč je o 42 poginula vojnika koji su na KiM proveli šest meseci, i to u vojnoj misiji. Nemoguće je da nisu imali laptopove, mobilne telefone i druge stvari, ali je sve to sklonjeno i uklapa se u tezu koju smo dobili od Mađara da avion nije pao zato što je nisko leteo, već da se u vazduhu pojavila eksplozija i da je provociran pad aviona“, kaže Petronijević.\nDodaje da se iz svedočenja vojnika koji su došli da zamene odlazeći kontigent došlo do informacije da je u avion koji se vraćao kući, između ostalog, utovareno nekoliko aluminijumskih sanduka s dokazima.


Grad Novi Pazar - Trka mira 16. maja u Novom Pazaru\nTrka mira 16. maja u Novom Pazaru\nGradonačelnik Novog Pazara Meho Mahmutović izjavio je da se ovogodišnja međunarodna Trka mira (Peace Run), koja će 16. maja proći kroz taj grad, uklapa u težnje da se iz ovog regiona pošalje što lepša slika.\n"Mi smo most povezivanja, pa je logično da nam Trka mira stigne iz Crne Gore i odavde nastavi put Bugarske. Drago mi je da ćemo ugostiti ultramaratonce iz celog sveta, koji nose baklju mira, promovišući i toleranciju, ravnopravnost i suživot", rekao je Mahmutović, koji je primio predstavnike Trke mira kroz Srbiju.\nOn je naglasio da je ovo vreme integracije, pomirenja i spajanja, kao i da ova manifestacija promoviše atletiku.\n"Mi smo atletski grad. Imamo najbolje atletičare, a ove godine ćemo otvoriti i atletski stadion. Želimo da promovišemo dobre ideje i zdrav život. Tog dana (16. maja), naši atletičari i drugi sportisti, učenici i građani će se pridružiti međunarodnom karavanu ljudi koji trče iz ljubavi. Primićemo baklju mira i poslati je dalje", istakao je Mahmutović.\nOvogodišnja Trka mira startovala je 24. februara u Portu, u Portugaliji, a biće okončana 8. oktobra u glavnom gradu Italije, Rimu.\n"Srećan sam što ćemo u Pazar dovesti internacionalnu ekipu i posle jednog dana nastaviti dalje. Ova trka osnovana je 1987. godine, pretrčali smo 149 zemalja sveta i celu Evropu. Među ultramaratoncima će biti i dvojica naših asova, Srđan Stojanović iz Leskovca i Aleksandar Arsić iz Niša", kazao je direktor Trke mira kroz Srbiju Predrag Knežević.\nSportski direktor Atletskog kluba Novi Pazar Edin Zuković, ujedno i selektor juniorske reprezentacije Srbije, ocenio je da "kraljica sportova" doživljava veliki progres na ovim prostorima.\n"Dobili smo atletsku dvoranu u Beogradu, uskoro će Pazar imati stadion. I ovo je način da promovišemo grad i atletiku, a Evropska atletska federacija afirmiše i rekreartivni sport. Imamo Novopazarce koji su trčali maratone u Istanbulu, Sarajevu i Beogradu, rado će se uključiti u ovu priču. Tu su i naši šampioni, Amela Terzić i Elzan Bibić", najavio je Zuković.\nTrka mira će 17. maja krenuti iz Novog Pazara, a karavan će 20. maja napustiti Srbiji i ući na teritoriju Bugarske.


RTCG - Radio Televizija Crne Gore - Nacionalni javni servis :: Korona virus - Crna Gora :: Tek smo na početku kraja epidemije\nPortal RTCG [ Autor: I. P. ]\n13. 01. 2021. 08:04 >> 15:39 2\nTek smo na početku kraja epidemije\nImunolog i klinički farmakolog Maja Bulatović Ćalasan kazala je da su realna očekivanja od vakcinacije protiv korona virusa da će nas zaštititi od kovida-19, a postoji nada i u dobru efektivnost protiv novog soja britanskog korona virusa.\nBulatović-Ćalasan, koja radi u Univerzitetsko-medicinskom centru u Utrhtu u Holandiji, za Jutarnji program TVCG kaže da Fajzer tvrdi da upravo njihova vakcina garantuje zaštitu od novog soja virusa.\n"Ipak mislim da je ovo tek sami početak, nadamo se, kraja ove epidemije", rekla je Bulatović-Ćalasan.\nOna smatra da nema mjesta misterijama u vezi s vakcinama, te da su one naučno utemeljene i odobrene od strane autoriteta.\n"Znači, mogla bih da kažem da nema misterije", kaže sagovornica TVCG.\nGovoreći o trajanju imuniteta nakon zaraze korona virusom, Bulatović-Ćalasan da posljednja istraživanja pokazuju da antitijela potiv virusa mogu da se detektuju i više od šest mjeseci poslije infekcije.\n"Što znači da je imunitet relativno dugačak, ali nam trebaju veće studije da bi se to moglo sa sigurnošću", kazala je ona, navodeći da bi i pacijenti koji su preležali koronu trebalo da se vakcinišu.\nVakcinacija u Holandiji, kako je kazala, ide jako brzo, a ove i prošle nedjelje vakcinisano je 40.000 zdravstvenih ranika iz akutne njege: "Od sljedeće nedjelje počinje vakcinacija stanovništva, a prioritet je oko 250.000 ljudi iz visokorizičnih grupa".\nKorona virus Maja Bulatović Ćalasan


Насловна Спорт Рукомет Lavovi bolji od TSK, a Hercegovac u gostima ostao bez bodova\nOdigrane utakmice 2. kola.\nProteklog vikenda odigrane su rukometne utakmice 2. kola Prve lige „Vojvodina“.\nEkipa RK Lavovi BP je u petak (24.09.) ugostila ekipu TSK iz Bačkoj Jarka i savladala je rezultatom 40:35. Na kraju prvog poluvremena Lavovi BP su imali 3 gola prednosti (18:15), a i na ovoj utakmici istakao se Aleksa Đurković koji je postigao 11 golova.\nUtakmicu 3. kola, Lavovi BP igraju u Banatskom Karlovcu sa domaćom istoimenom ekipom.\nEkipa RK Hercegovac iz Gajdobre išla je u Jabuku da odigra utakmicu 2. kola sa ekipom Dolova. Iako je Hercegovac na ovu utakmicu poveo pojačanje, igrača Vladimira Zejaka koji je ponikao u Crvenki, ipak su utakmicu izgubili rezultatom 30:27.\nVladimir Zejak je igračku karijeru ostvario na Islandu, u Španiji, Norveškoj, Turskoj i Izraelu, a u Hercegovac dolazi iz Crvenke gde je do nedavno bio trener prve ekipe. U narednom kolu Hercegovac će ugostiti ekipu Vojvode Stepe.\nPogledajte tabelu nakon 2. kola:\nПретходни текст: Hiljade benzinskih pumpi u Velikoj Britaniji bez goriva\nСледећи текстBez golova na „Vavi“ (VIDEO)


U Skupštini APV održana konferencija „Kulturno nasleđe-dodata vrednost za regione“ - Skupština Autonomne Pokrajine Vojvodine\nGovoreći na otvaranju konferencije, čiju su organizaciju pomogli Pokrajinska vlada i Skupštine APV, a koja za cilj ima predstavljanje najboljih praksi očuvanja kulturnog nasleđa u različitim regionima Evrope, predsednik Skupštine APV Ištvan Pastor se zahvalio predstavnicima IRE na dugogodišnjoj saradnji. On je istakao ulogu ovog Instituta u stvaranju ambijenta otvorenog diskursa o značaju regionalizacije, decentralizacije i prekogranične saradnje u prethodnom periodu.\n“Kulturno nasleđe Vojvodine predstavlja šarolikost i raznobojnost kultura i jezika. To je posledica suštine ovog prostora koji je višenacionalan, a to je stvorilo ambijent multikulturalnosti na koji smo svi ponosni. Kada govorimo o očuvanju kulturnog nasleđa svih nas, moramo naglasiti da to iziskuje otvorenost i sposobnost razumevanja šta je kome bitno, kao i očuvanje tog nasleđa bez obzira kom narodu ono pripada. To je vrednost vojvođanske politike, jer bez obzira na vlasti koje su se menjale, oduvek je postojao mehanizam za očuvanje ravnomernog uvažavanja i podržavanja različitih kulturnih identiteta”, istakao je predsednik Pastor.\nOn je kao primer dobre prakse naveo radove na obnavljanju nedavno otvorene Sinagoge u Subotici koja predstavlja kulturni dragulj ovog područja, a na čijoj obnovi su snage udružili vlasti na lokalnom, regionalnom i nacionalnom nivou, država Mađarska, udruženja za zaštitu spomenika kulture, kao i brojni stručnjaci i radnici iz različitih zemalja.\nPokrajinska sekretarka za kulturu, javno informisanje i odnose sa verskim zajednicama Dragana Milošević naglasila je da je Vojvodina reprezentativan prostor za ovu konferenciju jer je kroz prethodne vekove bila mesto susretanja, preplitanja i međusobnog prožimanja različitih naroda, kultura, vera, pa i civilizacija.\n„Drugi valjan razlog da Novi Sad bude domaćin ove konferencije jeste naš odnos prema značaju kulturnog nasleđa i njegovog očuvanja. Baš kao što je nacionalna šarolikost pokrajine spojena u sklad kojim se ponosimo, tako i čuvanje svega što su nam ostavili vekovi koji su za nama i generacije koje su u njima živele, bez obzira kojoj civilizaciji, naciji i konfesiji da su pripadali, smatramo prvorazrednim zadatkom i obavezom“, poručila je sekretarka Milošević.\nOna je naglasila i da kulturno nasleđe treba prevashodno čuvati na regionalnom nivou, ali isto tako predstavlja univerzalnu vrednost koja treba da je dostupna svima.\nOrganizator konferencije, predsednik austrijskog Instituta regiona Evrope (IRE) iz Salcburga i član Komiteta regiona Franc Šausberger istakao je da je cilj ove konferencije razmena iskustva i primera dobre prakse očuvanja kulturnog nasleđa, s obzirom na činjenicu da ono ima veliku vrednost za gradove, regione i države, kao i da igra veliku ulogu u stvaranju budućnosti Evrope.\n„Države koje još nisu članice Evropske unije, a imaju nameru da to postanu, obično imaju strah da će ulaskom u EU izgubiti deo svog kulturnog identiteta, što nije tačno. Evropska zajednica veoma radi na očuvanju pojedinačnih identiteta regija i država, kao i na građenju zajedničkog, evropskog identiteta“, rekao je Šausberger i dodao da se taj identitet može jačati i kroz evropske institucije koje imaju opredeljena sredstva za tu svrhu, te da je potrebno samo pripremiti dobre projekte.\nŠausberger je naglasio da je kulturno nasleđe veoma bitno za ekonomski razvoj, navodeći primer Salcburga iz koga dolazi, a koji je, prema njegovim rečima, postao najrazvijeniji region Austrije upravo koristeći potencijale kulturnog nasleđa u svrhu razvoja turizma.\nKonferenciji je prisustvovala i potpredsednica Skupštine APV Snežana Sedlar, a pristutnima su se obratili i član Gradskog veća za kulturu Dalibor Rožić, Pol Anri Prese, šef informacija, komunikacija i štampe u Delagaciji EU u Republici Srbiji i Johanes Iršik, Direktor Austrijskog kulturnog foruma pri Ambasadi Austrije u Beogradu.\nNakon otvaranja konferencije, održana je konferencija za medije na kojoj su, pored predsednika Pastora, sekretarke Milošević i Šausbergera, govorili i članica odbora Austrijskog komiteta „Plava značka“ Lejla Štobl i rukovodioc projekta „Stvaranje mreža i promovisanje dvoraca“ Ketrina Ćabri Mijo. Oni su se složili da kulturno nasleđe nije samo osvrtanje u prošlost, nego da njegovo očuvanje predstavlja ulaganje u budućnost, kao i obavezu prema budućim generacijama.\nPo završetku prve sesije konferencije, na kojoj se govorilo o dobrim primerima očuvanja kulturnog nasleđa i njegovom finansiranju, predsednik Pastor i Franc Šausberger održali su sastanak na kome su razgovarali o dosadašnjoj saradnji i naglasili zajedničku nameru da se ona nastavi i unapredi. Pastor i Šausberger su se složili da bi u svetlu nastojanja Srbije da ubrza proces evropskih integracija bilo dobro promovisati vojvođansku multikulturalnost i očuvanje i negovanje različitosti drugim evropskim zemljama. Oni su ocenili da bi na taj način donosioci odluka videli Srbiju kao zemlju koja se temelji na vrednostima na kojima se temelji i sama Evropska unija.


Ovakva odluka je naišla na kritike opozicije u lokalnom parlamentu koja smatra da je to samo korak ka tome da se aerodrom u budućnosti preda u vlasništvo kineskoj firmi Ziđin, koja je vlasnik 63 odsto bivšeg RTB.\n- Mislim da se ovde radi o izvršavanju partijskih zadataka koji su dobijeni iz Beograda. Već imamo primere da je država dala zgradu borskog Instituta za rudarstvo i metalurgiju na besplatno korišćenje kineskoj kompaniji Ziđin, zemljište oko grada Bora se pretvara u rudarsko zemljište i praktično se otima od građana, tako da i ova odluka u nekoj budućnosti vodi ka tome da bude dato kineskoj kompaniji - rekao je odbornik Predrag Balašević.\nOn je naglasio da to što se ovde radi nije u interesu građana Bora.\n- Ako je aerodrom građen iz samodoprinosa građana, postavlja se pitanje koji je u ovom slučaju interes Borana - upitao je odbornik Balašević.\nGradonačelnik Bora Aleksandar Milikić je objasnio da je jedini način da se sačuva borski aerodrom upravo taj da on uđe u sastav Aerodroma Srbije.\n- Ovde je namera da sačuvamo aerodrom pod okriljem države, da se izmesti na novu lokaciju i da nastavi da postoji. Aerodrom je počeo da radi 2011.godine a bio je zatvoren 10 i više godina. Planom posebne namene rudarskog područja Čukaru Peki je predviđena lokacija za koji su se Vlada Srbije i komisija za planove obavezali da se aerodrom mora premsetiti kada za to dođe vreme. Imaćemo investiciju za održavanje aerodroma, kadar i cilj je da se aerodrom podigne na viši nivo – kazao je Milikić.\nOn je demantovao priče da bi se aerodrome u budućnosti ustupio Kinezima.\n- Priče koje se ovih dana prenose kako grad poklanja nešto da bi se to navodno poklonilo Kinezima su prazne priče koje služe za sakupljanje jeftinih političkih poena. Imamo 8000 parcela koje u narednom periodu od strane bivšeg RTB treba da prepišemo na grad Bor – kazao je, između ostalog Milikić.\nGradonačelnik je objasnio da Borski aerodrom nikada nije bio stavljen u punu funkciju i da će u okviru preduzeća Aerodromi Srbije mnogo efikasnije raditi.\nIzmeštanje aerodroma u narednih 10 godina\nKako je ranije rečeno, borski aerodrom u narednih 10 godina ne bi trebalo da bude izmešten sa sadašnje lokacije, jer rudarske aktivnosti koje se sprovode nedaleko od njega, trenutno ne utiču na njegovo izmeštanje.\nBorski aerodrom registrovan je za letilice koje mogu da prime do šest tona tereta i 72 putnika. Izuzetno je pogodan za čarter letove. Sa svim pratećim objektima prostire se na oko 60 hektara. Izgradnja aerodroma je završena 1986 godine, sa pistom presvučenom "suvim asfaltom" dužine 1.080 metara i 30 metara širine, a izgrađena je i upravna zgrada sa hangarom. U izgradnji aerodroma učestvovala je Vojska i RTB "Bor". Borski aerodrom se ubraja među najbolje sportske aerodrome u jugoistočnoj Evropi.\nNa istoku Srbije u Braničevskom okrugu zabeležen je porast zaraženih korona virusom, dok na zapadu naše zemlje, u užičkoj bolnici na respiratoru su dva pacijenta i očekuje se rast obolelih.


Huawei Mate 30 5G stiže u decembru, Mate X u septembru - BIGportal.ba\nHuawei Mate 30 5G stiže u decembru, Mate X u septembru\nJuni 30, 2019 Juni 30, 2019 085\nKompanija Huawei i dalje radi na Mate 30 seriji telefona, i pored toga što je kompanija u problemima zbog zabrane američke administracije.\nKompanija Huawei i dalje radi na Mate 30 seriji telefona, i pored toga što je kompanija u problemima zbog zabrane američke administracije. Pored toga, kompanija sprema i Huawei Mate 30 5G verziju telefona.\nPrema slajdu, koji stiže sa 5G konferencije u Rusiji, Mate 30 5G će biti objavljen u decembru i ovo se verovatno prvenstveno odnosi na tržište Rusije, ali može biti dobar pokazatelj kada se Mate 30 familija može očekivati globalno. Moguće je da će se 4G Mate 30 telefoni pojaviti i ranije (novembar) što bi bilo u skladu sa ranijim vremenskim okvirima mate serije telefona.\nKada je u pitanju Mate X, njegova objava se očekuje u septembru. Telefon je trebalo da stigne ranije, ali je Huawei želeo da bude siguran da mu se neće desiti isti problemi kakve je imao Samsung sa svojim Galaxy Fold modelom. Huawei je zato odlučio da ne žuri sa objavom i da obezbedi da kompanijin prvi savitljivi telefon na tržište stigne potpuno spreman.\nŠta poslije Pariza, koji se nije dogodio…\nD V Septembar 25, 2019 Septembar 25, 2019


Sektor unutrašnje kontrole vrši unutrašnju kontrolu rada policijskih službenika i drugih zaposlenih u Ministarstvu, a naročito u pogledu poštovanja i zaštite lјudskih i manjinskih prava i sloboda pri izvršavanju službenih zadataka i primeni policijskih ovlašćenja, odnosno pri vršenju poslova iz svog delokruga.\nSektor unutrašnje kontrole u okviru svojih nadležnosti:\npreduzima mere i radnje u skladu sa zakonom kojim se uređuje krivični postupak na otkrivanju i suzbijanju krivičnih dela sa elementima korupcije i drugih oblika koruptivnog ponašanja, kao i drugih krivičnih dela policijskih službenika i drugih zaposlenih u Ministarstvu, izvršenih na radu ili u vezi sa radom;\nu cilјu otkrivanja, suzbijanja, dokumentovanja i procesuiranja krivičnih dela koja se gone po službenoj dužnosti, primenjuje odgovarajuće operativno-taktičke i tehničke mere i sredstva, obezbeđuje materijalne dokaze i podnosi krivične prijave na osnovu konsultacija sa tužilaštvom;\npostupa po sopstvenoj inicijativi, na zahtev nadležnog javnog tužioca, na osnovu prikuplјenih obaveštenja i drugih saznanja, pisanih obraćanja policijskih službenika i drugih zaposlenih u Ministarstvu, građana i pravnih lica u slučajevima koji nisu predviđeni odredbama kojima se reguliše pritužbeni ili skraćeni postupak ili odredbama drugih zakona;\nvrši preventivno kontrolni nadzor svih organizacionih jedinica Ministarstva;\nu organizacionim jedinicama Ministarstva u kojima su uočene nezakonitosti i propusti u radu, nakon izvršenih kontrola, nalaže mere za otklanjanje utvrđenih nezakonitosti i kontroliše realizaciju mera odgovornosti;\nsačinjava preporuke za otklanjanje utvrđenih nepravilnosti u radu i uočava primere dobre prakse u postupanju, kao pozitivnimrešenjima za druge organizacione jedinice Ministarstva;\nu cilјu prevencije korupcije, sprovodi test integriteta, analizu rizika od korupcije, vodi evidenciju i vrši kontrolu prijave i promene imovnog stanja;\nvrši drugi i treći nivo bezbednosnih provera za rukovodioce srednjeg, visokog i strateškog nivoa u Ministarstvu;\nsarađuje sa srodnim službama, međunarodnim institucijama i organizacijama koje imaju isti ili sličan delokrug, a za primarni cilј imaju borbu protiv korupcije.\nSektor unutrašnje kontrole u svom sastavu ima:\nOdelјenje za operativne aktivnosti\nOdelјenje za koordinaciju rada centara\nOdelјenje za preventivne aktivnosti i\nOdelјenje za bezbednosne provere i operativnu podršku


Vesti online / Vesti / Svet / Istorijska odluka EU: Najveći "šamar" Americi\nAmerika u problemu, EU "okreće leđa"? (Foto: Ilustracija)\nOdluka evropskih ministara spoljnih poslova, koju je visoka predstavnica EU za spoljnu politiku i bezbednost Federika Mogerini nazvala "istorijskom", omogućuje bolju bezbednosnu saradnju i izgradnju vojnih kapaciteta na nivou EU, čime bi Unija trebalo da smanji svoju zavisnost od SAD na tom području.\nMinistri spoljnih poslova EU doneli su formalnu odluku o uspostavljanju PESKO nakon što su 23 zemlje-članice prošlog meseca potpisale notifikaciju svoje namere da uspostave odbrambenu saradnju.\nU međuvremenu su im se pridružile Irska i Portugalija.\nPESKO je inače skraćenica za trajnu strukturisanu saradnju (Permanent Structured Cooperation), koja označava proces kojim će članice produbiti suradnju oko odbrambenih i bezbednosnih pitanja.\n* Evropska vojska: "Samo tako može, ovo više nije san" (VIDEO)\n* Britanija i EU dogovorili "račun za Bregzit"\nOd zemalja regiona, ovom projektu pridružila se prošlog meseca Hrvatska. Ministar odbrane Damir Krstičević i ministarka spoljnih poslova Marija Pejčinović Burić su u ime Hrvatske potpisali obaveštenje o nameri.\nPESKO je zapravo deo šireg plana Nemačke i Francuske o reformama i jačanju Evropske unije nakon "bregzita", tek jedan od brojnih najavljenih koraka koji bi trebalo da revitalizuju EU nakon godina krize, prvo evrozone zbog bankrota Grčke, a onda referendumske odluke Velike Britanije da napusti ovu asocijaciju država.\nTo je takođe odgovor EU na izjave američkog predsednika Donalda Trampa koji je više puta u kampanji doveo u pitanje američku podršku NATO savezu, iako je kasnije donekle odustao od tih tvrdnji.\nUspostavljanje PESKO je jasan znak da EU ne računa dugoročno na to da će NATO biti jedini okvir odbrane i bezbednosti na Starom kontinentu i signalizira spremnost Evropske unije da svoju bezbednost uzme u spostvene ruke.\nZapravo je baš "bregzit" omogućio pokretanje PESKO, s obzirom na to da se Velika Britanija prethodno uvek protivila zajedničkoj evropskoj odbrambenoj politici zbog svog "specijalnog odnosa" sa SAD.\nEvropska odbrambena unija\nSVET "Blizu smo dogovora sa EU o Bregzitu"


Foča: Služen parastos za poginule borce | Herceg Televizija Trebinje\nFoča: Služen parastos za poginule borce\nSlava Boračke organizacije Republike Srpske Mitrovdan u Foči je obilježena polaganjem cvijeća i prisluživanjem svijeća na centralnom spomen-obilježju, te služenjem parastosa u Hramu Svetog Nikole za fočanske borce poginule u odbrambeno-otadžbinskom ratu.\nPredsjednik opštinske Boračke organizacije Foča Srđan Stanković istakao je da su borci 11. fočanske brigade Vojske Republike Srpske od 1992. do 1995. godine prošli sva ratišta, od Trebinja do Grahova i Drvara, a da je Foča jedna od opština koja je, prema broju stanovnika, dala najviše srpskih žrtava.\nOn je apelovao da republičke institucije nađu način da se olakša život i porodicama demobilisanih boraca koje ne pripadaju kategorijama poginulih i ratnih vojnih invalida.\n"Studenti djeca demobilisanih boraca plaćaju sto odsto sve, dok studenti djeca invalida ne plaćaju ništa. Evo prijedlog da se djeci preživjelih boraca daje popust 20 odsto, onda bi se moglo reći da država misli o njima", rekao je Stanković.\nStanković je naveo da su preživjeli borci danas prepušteni sami sebi, to su ljudi od 50 do 60 godina koje neće niko da zaposli, a ne mogu u penzju.\n"U Foči trenutno ima 300 boraca koji imaju samo ratni staž, ne mogu nikad u penziju", rekao je Stanković.\nOn kaže da se krsna slava Boračke organizacije obilježava simbolično kao hajdučki rastanak na Mitrovdan, jer je nakon rata ova organizacija nastavila da njeguje tradiciju Vojske Republike Srpske i da vodi brigu o borcima.\nVeselinko Simović, koji je u ratu bio mitraljezac u specijalnoj jedinici "Dragan Nikolić", rekao je da su borci u lošem položaju.\n"Obišao sam sva ratišta od Trebinja do Grahova - bilo, ne ponovilo se. Danas nije onako kako smo se nadali, ali se nadamo da će biti bolje", rekao je Simović.


Odgovornost kao osnov za podsticanje nanasilnog djelovanja | PCNEN\nObjavljeno: 02.10.2019, 09:20h\nU CG su brojni slučajevi nasilja nad novinarima, u porodici, vršnjačkog nasilja u školama, ali i nasilja koje se vrši urušavanjem institucija sistema\nU Crnoj Gori se bilježe brojni slučajevi nasilja nad novinarima, nasilja u porodici, vršnjačkog nasilja u školama, ali i nasilja koje se vrši urušavanjem institucija sistema. To prati izostanak adekvatnih procesuiranja i sankcija, kao i sistematičnog bavljenja uzrokom i posljedicama nasilja. Veoma mali procenat onih koji su žrtve nasilja su spremni da govore o ličnom iskustvu u vezi sa nasiljem, upravo zbog nesigurnosti da će biti zaštićeni od strane nadležnih organa. Uzroke možemo tražiti i u nezavršenom procesu suočavanja sa skorijom nasilnom prošlošću, koja nije ni u fokusu pravosudnih institucija niti ima mjesto u sadržaju istorijskih udžbenika. A činjenica je da su se na ovim prostorima desili strašni oblici nasilja nad civilnim stanovništvom tokom postjugoslovenskih ratova devedesetih godina, koji su ostavili za sobom žrtve, ali i neizvedenu odgovornost nad počiniocima a samim tim i neizvedenu pravdu za žrtve. Sve to ne unaprijeđuje sistem nenasilja i ne doprinosi poštovanju zakona i strateških dokumenata koji uređuju oblast nasilja, već dodatno viktimizira one koji su pretrpjeli neki oblik nasilja.\nStoga, CGO koristi priliku da obilježi ovaj dan i pozove sve aktere društva da zajednički gradimo društvo koje će naglašavati dostojanstvo svake osobe i odupirati se svakom obliku zloupotrebe moći i kroz odgovorno djelovanje pojedinca, grupe i institucije.\nGeneralna skupština Ujedinjenih nacija (UN) je 2007. rezolucijom ustanovila obilježavanje Međunarodnog dana nenasilja na rođendan Mahatme Gandija kao priliku za „širenje poruke nenasilja”. Gandi je bio prvi čovjek koji je princip nenasilja doveo od pojedinca do društvenog i političkog nivoa. Njegovo ime sinonim je za životno držanje koje je odlučujuće promijenilo pravac istorije i koje još i danas ima uticaja na milione ljudi.


Tuzi imaju zdrave i održive finansije | MINA\nNaslovnica MINA Business Investicije Tuzi imaju zdrave i održive finansije\nTuzi imaju zdrave i održive finansije\nPodgorica, (MINA-BUSINESS) – Tuzi imaju zdrave i održive finansije i uredno izmiruju sve obaveze prema državi i drugim subjektima, i taj aspekt lokalnu samoupravu ozbiljno kandiduje kao potencijalnog korisnika kreditnih sredstava namijenjenih unapređenju infrastrukture, kazao je predsjednik te opštine Nik Đeljošaj.\nDelegacija Investiciono razvojnog fonda (IRF), na čelu sa predsjednikom Odbora direktora Velizarom Kaluđerovićem i izvršnom direktoricom Irenom Radović, bila je danas u radnoj posjeti Opštini Tuzi, gdje su sa Đeljošajem i njegovim saradnicima razgovarali o intenziviranju saradnje i snaženju razvojnog potencijala te opštine.\nKako je saopšteno iz Opštine Tuzi, Đeljošaj je predstavio razvojne projekte koji se odnose na unapređenje putne i druge komunalne infrastrukture, kao i projekte od lokalnog, regionalnog i državnog značaja, uz očekivanje kreditne podrške IRF-a realizaciji strateških prioriteta te opštine.\nNavodi se da je kao prioritetne izdvojio rekonstrukciju puta Tuzi-Hoti, dijela puta Podgorica-Tuzi od skretanja za Šipčanik, regulaciju korita rijeke Rujele, kao i projekte za izgradnju i modernizaciju sportskih infrastrukturnih objekata.\n„Tokom sastanka Đeljošaj je posebno naglasio činjenicu da Tuzi predstavljaju jedinicu lokalne samouprave koja ima zdrave i održive finansije, urednost u izmirivanju svih obaveza prema državi i drugim subjektima, te da je i ovaj aspekt ozbiljno kandiduje kao potencijalnog korisnika kreditnih sredstava namijenjenih unaprjeđenju infrastrukture u narednom periodu“, kaže se u saopštenju.\nNa sastanku je, kako se navodi, zajednički istaknuto očekivanje da će neposrednom saradnjom službi Opštine Tuzi sa stručnim službama IRF-a i Vladom, biti stvorene pretpostavke za finansijsku podršku realizaciji prioritetnih projekata Opštine.\nRukovodstvo IRF-a upoznalo je Đeljošaja sa dosadašnjom podrškom IRF-a privrednicima iz Tuzi, kao i aktuelnim programima kreditne podrške namijenjenim mikro, malim i srednjim preduzećima.\n„Poseban akcenat je stavljen na planirane aktivnosti IRF-a za unapređenje lokalne infrastrukture u saradnji s opštinama u Crnoj Gori, te raspoloživim sredstvima za zelenu tranziciju u smislu obnovljivih izvora energije i snaženja energetske efikasnosti, a sve u cilju poboljšanja uslova za život i poslovanje“, kaže se u saopštenju.


Dan državnosti u kasarni, vojnici dobili odsustvo i knjige - JUGPRESS\nDan državnosti u kasarni, vojnici dobili odsustvo i knjige\nTreći centar za obuku , u kasarni ”Vojvoda Petar Bojović”, upriličio je svečanost povodom obeležavanja Dana državnosti Srbije. Vojnici i oficiri, ukazom komandanta, nagradjeni su odsustvom i knjigama, a porodicama nastradalih pripadnika Vojske Srbije u ratu 1999. godine, uručene su vojne spomenice.\nNa okolnosti koje su uslovile podizanje Prvog srpskog ustanka 1804. u Orašcu i donošenje Prvog ustava Knjaževine Srbije, 1835. godine u Kragujevcu, podsetio je komandant 3. Centra za obuku, pukovnik Siniša Nikolić. U spomen na ova dva, u našoj istoriji, izuzetno važna datuma, 15. februar se slavi kao Dan državnosti.\nSretenjskim ustavom, izmedju ostalog, formirane su regularna, odnosno stajaća i upisna vojska, koja se poziva po potrebi, a Srbija je podeljena na četiri vojne oblasti. Protiv ustava su ustale Austrija, Rusija i Turska, te se on na kraju nije dugo ni održao, ali je za istoriju naše zemlje izuzetno važan, jer po prvi put Srbiju opisuje kao nezavisnu i nedeljivu, utvrdjuje izgled grba i zastave i predvidja formiranje najviših državnih izvršnih, zakonodavnih i sudskih organa i vojske, rekao je pukovnik Nikolić.\nU nastavku svečanosti, u Kasarani ”Vojvoda Petar Bojović”, ukazom komandanta Trećeg centra, vojnici, oficiri i vojni nameštenici, koji se posebno istakli radom i zalaganjem, pohvaljeni su i nagradjeni odsustvom i knjigama, a članovima porodice vojnika stradalih u ratnim sukobima 1999. godine, uručene su vojne spomenice.\nNa svečanosti su se čuli i rodoljubivi stihovi Djure Jakšića, Ljubivoja Ršumovića i Milana Rakića, a svoje pesme kazivali su leskovački pisci- amateri, Ljubiša Ilić i Nenad Vranjanac.\nArhive Odaberite mjesec Februar 2020 (427) Januar 2020 (434) Decembar 2019 (483) Novembar 2019 (479) Oktobar 2019 (519) Septembar 2019 (441) August 2019 (448) Juli 2019 (451) Juni 2019 (389) Maj 2019 (512) April 2019 (472) Mart 2019 (487) Februar 2019 (411) Januar 2019 (461) Decembar 2018 (485) Novembar 2018 (477) Oktobar 2018 (495) Septembar 2018 (455) August 2018 (521) Juli 2018 (495) Juni 2018 (475) Maj 2018 (491) April 2018 (435) Mart 2018 (457) Februar 2018 (376) Januar 2018 (498) Decembar 2017 (463) Novembar 2017 (399) Oktobar 2017 (407) Septembar 2017 (397) August 2017 (402) Juli 2017 (292) Juni 2017 (389) Maj 2017 (383) April 2017 (498) Mart 2017 (522) Februar 2017 (352) Januar 2017 (416) Decembar 2016 (467) Novembar 2016 (469) Oktobar 2016 (344) Septembar 2016 (310) August 2016 (271) Juli 2016 (318) Juni 2016 (330) Maj 2016 (315) April 2016 (420) Mart 2016 (340) Februar 2016 (287) Januar 2016 (282) Decembar 2015 (371) Novembar 2015 (332) Oktobar 2015 (358) Septembar 2015 (314) August 2015 (318) Juli 2015 (308) Juni 2015 (280) Maj 2015 (171)


SDP poziva vlasti na svim nivoima da veoma ozbiljno shvate poruke i upozorenja iz ovog dokumenta te da konačno krenu slušati sve one koji smatraju da je našoj državi mjesto u evropskoj porodici i koji su spremni dati svoj doprinos i biti uključeni u EU procese. Najvažniji zadatak Bosne i Hercegovine je zaustaviti još veću izolaciju, propadanje i iseljavanje koje joj prijeti ukoliko do 2025. godine ne sustigne svoje susjede. Ocjenjujemo pozitivnim činjenicu da se nakon Samita u Solunu, po prvi put na precizan i nedvosmislen način naglašava evropska perspektiva naše regije - citat je iz saopćenja SDP-a.\nSDP pozdravlja činjenicu da Evropska unija ovim dokumentom prepoznaje ogromni i negativan uticaj politike na pravosudne institucije, medije, javne kompanije i privredu te na ogromnu korupciju u javnim nabavkama, ali i povezanost politike i organizovanog kriminala, navedeno je također.\n- Jučer je EU otvoreno priznala ono što mi u SDP-u BiH već dugo upozoravamo, a to je da su bh. vlasti obmanjivale javnost i glasače da će naša država dobiti status kandidata za EU do izbora 2018. godine i da je sve u najboljem redu. Predvodnici tog takmičenja u zamajavanju, Čović i Zvizdić, zajedno sa svojim strankama i koalicionim partnerima, morat će položiti račune pred glasačima za osam mjeseci. Prema jučerašnjim reakcijama vlasti u BiH, jasno da će oni za osam mjeseci građanima BiH ponuditi novu dozu starih i prepakovanih obmana, obećanja da će u narednom mandatu biti bolji ako im samo daju još jednu šansu, a sve zbog njihovog vitalnog stranačkog interesa nastavka funkionisanja, u Strategiji EU jasno opisane zarobljene države, zarobljene ekonomije, zarobljenih medija, zarobljenog pravosuđa i zarobljene administracije - ističe SDP.\nPoručuje da će građanima Bosne i Hercegovine na čitavoj njenoj teritoriji ponuditi jasan i detaljan program te jasne politike koje će činiti proevropske programe vlada, koje će zemlju i građane BiH osloboditi okova zarobljene države.


Sirija: Najmanje pet mrtvih u eksplozijama u Alepu i Damasku\nU eksplozijama koje su u subotu potresle Alep i Damask poginulo je najmanje pet osoba u Alepu, saopćila je jedna nevladina organizacija.\n"Na periferiji Alepa, najmanje pet civila je ubijeno kad je eksplodirala bomba postavljena u praonici auta u regiji Tall el-Zarazir u trenutku kada je prolazio autobus", izjavio je agenciji AFP predsjednik Sirijskog opservatorija za ljudska prava Rami Abdel Rahman.\nU eksploziji pri prolasku autobusa u Damasku koji je prevozio vojnike ranjena su tri vojnika, a u drugoj eksploziji bombe postavljene pod jedno vojno vozilo u velikoj trgovačkoj ulici As-Saura nije bilo žrtava.\nU petak su u Damasku održane antirežimske demonstracije za vrijeme kojih su snage sigurnosti ubile devet civila.\nNacionalno sirijsko vijeće zatražilo je od posmatrača UN-a koji od 16. aprila nadziru primirje, a koje se svakodnevno krši, da u subotu dođu u četvrti el-Tadamon i Kafar Suse gdje će "se održati ukop žrtava".


Analiziran sporni penal za Zemun - Sudijski ekspert se pozvao na "preporuku UEFA" - Sportske.net\nAnaliziran sporni penal za Zemun - Sudijski ekspert se pozvao na "preporuku UEFA"\nViše od sedam dana nakon duela Partizana i Zemuna dobili smo mišljenje sekretara Sudijske komisije FSS vezano za sporni penal iz kojeg je gost stigao do gola.\nPartizan u novom problemu - Prijava zbog napada na sudiju?SL - Mažić delegiran, ali ne za derbi u Novom Sadu!Tavambina poruka navijačima: "Važno je da verujete u nas"Iliev na tapetu?Partizan - Nasmejani Đukić i Iliev, igrači izašli na trening\nUtakmica Partizan - Zemun odigrana je 25. februara u Humskoj ali su tek danas komentarisane sporne situacije sa mečeva 24. kola Super lige tako da je svoje mišljenje o spornom penalu za goste dao sekretar Sudijske komisije Igor Radojičić.\nU emisiji "Pregled kola" na TV Arena sport stalni gost komentator analizirao je situaciju iz 69. minuta duela u Humskoj o kojoj se pričalo prošle nedelje.\n"Položaj sudije nije baš sjajan, mislim da je trebalo da bude više levo da bi imao bolji ugao gledanja. Osnovno pitanje je da li je došlo do kontakta stopala igrača Partizana prilikom spuštanja noge i stopala igrača Zemuna", rekao je Radojičić.\nGlavni arbitar u duelu 24. kola Super lige Srbije između Partizana i Zemuna bio je Dejan Santrač.\n"Čuo sam komentare da je igrač Zemuna krenuo ranije da pada, međutim videli smo da nema pada pre vremena, tek nakon tog eventualnog kontakta. U zavisnosti od ugla gledanja stičemo utisak da li ima ili nema kontakta. Iz jednog ugla deluje da ima kontakta, ovog iz kog gleda i sudija. Sa strane deluje da kontakta nema", dodao je Radojičić.\nSekretar Sudijske komisije FS Srbije objasnio je potom kako se na UEFA seminarima objašnjavaju ovakve situacije.\n"UEFA insistira da u situacijama koje nisu ostavile dilemu na samom terenu ili nije bilo reakcije igrača, trenera i publike da se prihvati odluka sudije. Čak i ako se gledanjem snimka ustanovi da nije ispravna odluka, a nije izazvala polemiku i reakciju na terenu, treba prihvatiti. To sugeriše UEFA, to je ono što gledamo u Ligi šampiona, Ligi Evrope i drugim velikim ligama", rekao je Radojičić.\nVerujemo da se sa ovakvom analizom Igora Radojičića neće složiti navijači Partizana ali to je ono čime će morati da se zadovolje iako mnogi smatraju da nema nikakve dileme oko toga da kontakta u opisanoj situaciji nije bilo.\n"Možemo da analiziramo, iz jednog ugla deluje da ima kontakta, iz drugog da nema, sudija je imao nekoliko sekundi na raspolaganju. Ugao iz kojeg je gledao tako je izgledao", zaključio je Igor Radojičić.\nPomenuta utakmica završena je nerešenim rezultatom, pošto je Saša Zdjelar u nadoknadi postigao gol za Partizan i postavio konačnih 1:1.


Šampion startovao pobedom - Ritam Grada - vesti Kragujevac\nNaslovna Sport Šampion startovao pobedom\nVaterpolisti Radničkog iz Kragujevca uspešno su započeli odbranu trona, pošto su u prvom kolu Super lige Srbije slavili na gostovanju ekipi Zemuna, rezultatom 20:8.\nNa ovom meču debitovala su trojica igrača kragujevačkog tima, Miloš Ćuk, Josip Vrlić i mladi Luka Gavrilović, a zanimljivo je da su postigli po dva gola.\nZemunci su vodili dva puta na startu meča, ali su gosti preokrenuli sredinom prve deonice i prvi predah dočekali sa dva gola „viška“ – 4:2. Potom je nastavljena serija Kragujevčana i zaustavljena na devet golova (10:2), minut i po pre kraja poluvremena, kada je domaćin smanjio na 10:3.\nNajefikasniji u pobedničkim redovimabio je MVP Svetskog prvenstva za juniore, Marko Radulović, sa sedam golova, a pratio ga je iskusni Miloš Miličić sa četiri.\nU drugom kolu Šumadinci dočekuju novajliju u takmičenju, ekipu Proletera iz Zrenjanina, u subotu, od 19.30 časova. Karte za taj duel, po ceni od 200 dinara, biće u prodaji na info pultu zatvorenog bazena SPD Radnički, od petka.\nPrethodni članakSpecijalna projekcija filma „Pucnji u Marseju“\nSledeći članakVoće i povrće na pijacama bezbedni za upotrebu


Donacija bolnici - Ozon Media\nSremska Mitrovica – Godinama unazad, Dragan Milošević iz Mačvanke Mitrovice, zaposlen kao viši medicinski tehničar u SANA klinici, nadomak Minhena, zajedno sa bratom Goranom Žderićem, takođe iz Mačvanske Mitrovice, organizuje dopremanje humanitarne pomoći Opštoj bolnici Sremska Mitrovica. Ovih dana stigla je vredna donacija koja se sastoji od dva aspiratora sa stalkom, 6 inhalatora – pokretnih, 12 posuda za urin sa držačem, 700 jednokratnih špriceva, veće količine rezervnih plastičnih cevi i 20-tak prekrivača,jastuka i uniformi.\nAparati će biti postavljeni na odeljenja Internističke službe (plućno,dečije,koronarnu jedinicu) i Službi ORL, a služiće za lečenje pacijenata sa disajnim i plućnim komplikacijama.\nDanas je Opštu bolnicu Sremska Mitrovica posetio Goran Žderić i zvanično predao donaciju vd direktoru Prim.dr Goranu Iviću, koji je tom prilikom,između ostalog, rekao da je ovo već peti put u poslednjih desetak godina da dve nemačke klinike posredstvom Dragana Miloševića i Gorana Žderića, pomažu Opštu bolnicu.\n“U prethodnim donacijama dobili smo monitore, instrumente za operacione sale, uniforme. Sada su to aspiratori i mobilni inhalatori koje bolnica do sada nije imala. Stoga je ova pomoć još značajnija jer će doprineti obnavljanju bolničke aparature i poboljšanju kvaliteta pruženih usluga pacijentima sa respiratornim tegobama i plućnim oboljenjima“, rekao je Ivić.\nZahvalivši se na pomoći, dr Ivić je posebno istakao kako u ovom slučaju pojedinci pokazuju društvenu odgovornost i humanost.\nGoran Žderić je u ime donatora, podsetio da ovo nije prva, a ni poslednja pomoć mitrovačkoj bolnici. Ovakav vid humanitarne saradnje nastaviće se i ubuduće.“ Veliko je zadovoljstvo kad ste u mogućnosti da pružate pomoć, jer je ovo naša bolnica, naši najbliži i prijatelji ovde žive, a posebna satisfakcija je činjenica da se ljudi u našoj porodici bave zdravstvenom strukom“ rekao je prilikom današnje posete bolnici, Goran Žderić.\nNovogodišnji turnir u basketu 2013\nKreаtivnа rаdionicа suvenirа Sremа\nRaspisan konkurs za dodelu bespovratnih sredstava zadrugama za 2021. godinu


Predsjednik Čubrilović položio vijenac na Spomenik palim borcima NOR-a u Banjaluci povodom 22. aprila - Dana grada | NSRS\nPredsjednik Narodne skupštine Republike Srpske Nedeljko Čubrilović danas je, povodom obilježavanja 22. aprila – Dana grada Banjaluka i 74 godine od oslobođenja od fašizma u Drugom svjetskom ratu, položio vijenac na Spomenik palim borcima NOR-a na Trgu palih boraca u Banjaluci.\nPredsjednik Čubrilović je, nakon polaganja vijenaca, izjavio da se iz dana u dan, iz godinu u godinu Banjaluka mijenja, ali ono što ostaje je njena istorija i tradicija.\n„Ovaj dan 22. aprila je jedan od najznačajnijih datuma koje Banjaluka obilježava i nadam se da će to nastaviti i u budućnosti, da ćemo se na taj način, pamteći istoriju odužiti onima koji su dali svoje živote za slobodu koju imamo“, poručio je predsjednik Čubrilović.\nPredsjednica Republike Srpske Željka Cvijanović poručila je povodom Dana grada Banjaluke da je obaveza svih građana Srpske da čuvaju i razvijaju Srpsku svakoga dana.\nCvijanovićeva je čestitala svim građanima Dan grada i poručila da je to veoma važan dan i jer je tada donesena sloboda svim stanovnicima Banjaluke, ističući da je to bila borba za uzvišene ciljeve i ideale koja je donijela veliku slobodu.\nVijence na Spomenik palim borcima NOR-a na Trgu palih boraca položili su predsjednica Republike Srpske Željka Cvijanović, predsjednik Vlade Republike Srpske Radovan Višković, gradonačelnik Banjaluke Igor Radojičić, dok je u ime srpskog člana Predsjedništva BiH Milorada Dodika vijenac položio general Dragan Vuković.


TRIJUMFALNO U VALjEVU - Glas Podrinja\nRUKOMET: NOVI USPEH METALOPLASTIKE\nTRIJUMFALNO U VALjEVU\nPolufinale: RK Metalac - RK Metaloplastika 26:38,\nFinale: RK Metaloplastika - RK Partizan 30:26\nU Valjevu, u Hali sportova, protekle sedmice organizovan je drugi po redu memorijalni turnir Nikola Jevremović - Gužva u znak sećanja na poznatog trenera brojnih vrhunskih rukometaša koji su pronosili slavu srpskog rukometa u decenijama iza nas. Trijumfovala je šabačka Metaloplastika finalnom pobedom protiv najboljeg srpskog kluba RK Partizan rezultatom 30:26. Crvena zvezda osvojila je treće mesto trijumfom nad domaćim Metalcem 33:32. Nekoliko sati pre finalnog meča, odigran je i uzbudljiv polufinalni duel između večitih rivala, Partizana i Crvene zvezde (32:30), a crno-beli su odneli pobedu posle boljeg izvođenja sedmeraca. U drugoj polufinalnoj utakmici, rukometaši šabačke Metaloplastike deklasirali su domaćina RK Metalac, i ubedljivo ga savladali rezultatom 38:26.\nZa najboljeg igrača turnira, izabran je Filip Marjanović iz Metaloplastike, najbolji strelac je njegov saigrač Nemanja Grujičić sa 20 golova, a golman Dejan Vasić, čuvar mreže beogradskog Partizana.\nOve godine je navršeno tri godine od smrti nekadašnjeg igrača i trenera Nikole Jevremovića Gužve. Tim povodom, ORK Metalac, kao njegov matični klub, priredio je Drugi memorijalni rukometni turnir u znak sećanja na Jevremovića. Nikola Jevremović je sa sedamnaest godina zaigrao u valjevskom Metalcu, a potom je uspešno nosio dres beogradske Crvene zvezde i šabačke Metaloplastike sa kojom je osvojio Kup Jugoslavije! Pri kraju igračke karijere vratio se 1981. u Metalac, gde je uporedo sa igranjem započeo trenersku karijeru.


Saopštenje WHO, UNICEF-a i Crvenog krsta o virusu korona u školama\nMeđunarodna federacija Crvenog krsta (IFRC), UNICEF i Svetska zdravstvena organizacija (WHO) izdali su 10. marta 2020. Godine nove smernice za zaštitu dece i škola od prenošenja virusa COVID-19. Vodič pruža kritične situacije i praktične spiskove za sigurnost škola. Takođe, postoje saveti kako da lokalne vlasti i škole prilagode svoje planove shodno vanrednim situacijama.\nU slučaju zatvaranja škola, smernice uključuju preporuke za ublažavanje mogućih negativnih uticaja na dečije učenje i dobrobit, što znači da postoje planovi koji će osigurati kontinuitet učenja, uključujući učenje na daljinu. Jedni od načina su obrazovanje putem interneta, akademske emisije na radiju i pristup osnovnim uslugama za svu decu. Ovi planovi treba da sadrže i neophodne korake za eventualno sigurno otvaranje škola.\nVažno je da se škole pridržavaju smernica\nU oblastima gde neće biti zatvaranja škola, kako bi se osiguralo da deca i roditelji ostanu zaštićeni i informisani, smernice zahtevaju:\nPružanje informacija deci o tome kako da se zaštite.\nPromovisanje najboljih praksi pranja ruku i higijene i obezbeđivanje higijenskih potrepština.\nČišćenje i dezinfekcija školskih zgrada, posebno vodovodnih i sanitarnih objekata.\nPovećavajući protok vazduha i ventilaciju.\nOva uputstva, iako su specifična za zemlje koje su već proglasile prisutnost slučajeva korona virusa i opasnost od pojave epidemije, i dalje su relevantne u svim ostalim kontekstima. Obrazovanje može podstaći studente da postanu zagovornici prevencije i kontrole bolesti kod kuće, u školi, u svojoj zajednici, razgovarajući sa drugima o tome kako sprečiti širenje virusa. Održavanje sigurnih školskih operacija ili ponovno otvaranje škola nakon zatvaranja zahteva mnogo razmatranja, ali ako se dobro radi, može promovisati javno zdravlje.\nOvakvi dobri primeri su ranije viđeni, tokom epidemije virusa ebole od 2014. do 2016. godine u Africi. Sigurne školske smernice koje su primenjene u Liberiji, Gvineji i Sijera Leoneu pomogle su u sprečavanju prenosa virusa nakon pojave u školi.\nVodič na engleskom jeziku - KLIK\nUNICEF poziva škole, bilo da ostaju otvorene ili će pomagati učenicima sa daljinskim učenjem, da svojim učenicima pruže holističku podršku. Škole bi trebalo da kontinuirano edukuju decu o važnosti lične higijene, pranja ruku i drugim merama za zaštitu sebe i svoje porodice. Takođe, treba da im budu psihološka podrška, pomognu pri sprečavanju stigme i diskriminacije podstičući svoje učenike i studente da budu kulturni, ljubazni I izbegavaju stereotipe o virusu.\nMole se roditelji i staratelji da svoju prehlađenu i bolesnu decu ne šalju u školu i kolektiv, kako bi zaštitili i njihovo, kao i zdravlje druge dece.\nU Srbiji, za sada, sve škole i fakulteti rade po uobičajenom programu i nema najava da će biti nekih izmena do daljnjeg. Podsetimo da su skupovi koji broje više od 100 ljudi odlukom Vlade republike Srbije zabranjeni.\nVirus korona - ima li mesta panici\nNext Article Kako da domaće zadatke učinite zabavnim?\nvirus\tškola\tkorona virus\tunicef\tsvetska zdravstvena organizacija\tcrveni krst


Drama u Mančesteru, sudijske greške i potop u Madridu! - Sputnjik Srbija\n22:53 06.04.2021 (osveženo 16:20 07.04.2021) Preuzmite kraći link\nPrvi termin četvrtfinala Lige šampiona obeležile su pobede Real Madrida nad Liverpulom i Mančester sitija nad Borusijom Dortmund, ali i sporne odluke sudija.\nU prvom dvomeču Siti je savladao Borusija Dortmund rezultatom 2:1 posle dramatične završnice u Mančesteru, dok je Real bio bolji od Liverpula sa 3:1.\nPored dobrog fudbala i puno prilika, oba meča obeležile su odluke sudija koje su, ako je suditi prema reakcijama javnosti, bile pogrešne.\nSiti je protiv Milionera iz Dortmunda poveo u 19. minutu preko Kevina de Brujnea, koji je rutinski poslao loptu u mrežu gostiju posle pravovremenog dodavanja Rijada Mahreza.\nGrađani su do povećanja prednosti mogli u 30. minutu, posle faula Emrea Džana u kaznenom prostoru rivala.\nIpak, tada je pogrešna odluka sudije preinačena posle gledanja VAR-a, pa penala nije bilo.\nNedugo zatim desila se nova sporna odluka, kada je Dortmund trebalo da stigne do izjednačenja i gola u gostima koji bi im značajno povećao šanse za plasmanom u polufinale.\nMladi Englez Džud Belingem je prevario golmana domaćina Edersona, skinuo mu loptu sa kopačke i naterao ga da ga šutne.\nBelingem je imao otvoren put ka golu, ali je sudija odlučio da dosudi faul nad Edersonom, čime je praktično poništio pogodak tima iz Nemačke.\n„Sudije moraju da se presaberu“, na Tviteru je napisao Džejdon Sančo, bivši igrač Sitija, a trenutno član Dortmunda koji je zbog povrede morao da propusti utakmicu.\nIzabranici Pepa Gvardiole nisu puno rizikovali, ali su tokom celog drugog poluvremena imali više velikih prilika, više udaraca ka golu protivnika i veći posed lopte.\nSituacija se, ipak, značajno zakomplikovala, pošto su do kraja meča zakomplikovali situaciju pred put u Nemačku, pošto je Marko Rojs u 84. minutu iskoristio savršen pas Erlinga Holanda i poslao loptu iza leđa čuvara mreže Građana.\nSiti je nastavio da napada želeći da dođe do celog plena, a to je uspeo da uradi preko svog deteta Fila Fodena, iako je vremena na semaforu bilo jako malo posle primljenog gola.\nMladi Englez je pravo niotkuda ostao sam pred golmanom gostiju i uspeo da hitrom reakcijom donese odluku u dramatičnoj završnici utakmice.\nKraljevski klub je savladao engleskog premijerligaša uz jednu spornu odluku sudije i nekoliko skupih grešaka defanzivaca gostujućeg sastava.\nZa manje od deset minuta na stadionu u Madridu dva puta se zatresla mreža golmana gostiju Alisona. Oba gola Reala došla su posle greške poslednje linije odbrane gostiju.\nBrzonogi Brazilac Vinisijus je u 27. minutu pobegao kompletnoj odbrani Liverpula i lako rešio jedan na jedan sa golmanom, da bi Marko Asensio u 36. minutu iskoristio nešto što se može nazvati „asistencijom“ beka Liverpula Trenta Aleksander-Arnolda.\nIzmeđu te dve situacije desio se i sporni momenat, pošto je Real potencijalno oštećen za penal.\nIskusni francuski napadač je pao u šesnaestercu Liverpula posle duela sa mladim defanzivcem Kabakom, a ova situacija je izazvala veliku debatu na društvenim mrežama.\nDa li je Benzema uleteo u noge Kabaka i time inicirao kontakt ili je Kabak faulirao Benzemu procenite sami.\nU drugom poluvremenu utakmice viđena su još dva gola, a prvi je bio delo Mohameda Salaha u 51. minutu.\nLiverpul je uspeo da smanji prednost, ali i da postigne jako bitan gol u gostima.\nIpak, njihovo slavlje i nada za nečim više u Španiji brzo su pali u vodu, pošto je Vinisijus drugom golom postavio na, kako se ispostavilo, konačnih 3:1.\nMladi napadač je iskoristio dobar pas Luke Modrića i uz malo sreće i lošu reakciju Alisona uspeo da ponovo dospe na listu strelaca.\nRevanši su na programu 14. aprila, dok u preostala dva četvrtfinala prve duele svojih dvomeča u sredu igraju Bajern i PSŽ, odnosno Porto i Čelsi.\nMančester siti – Borusija Dortmund 2:1\n21.00 Bajern Minhen – Pari Sen Žermen\n21.00 Porto – Čelsi\n► Španci se pribojavaju nemačkog advokata koji je „pokrao“ Srbiju /video/\nLiga šampiona, Borusija Dortmund, Liverpul, Real Madrid, Mančester siti


Lukašenko šalje vojsku na zapadnu granicu Belorusije\nIzvor: RTS, 16.Avg.2020, 08:22\nPredsednik Belorusije Aleksandar Lukašenko izjavio je na državnoj televiziji da će jedna protivvazdušna brigada biti prebačena na zapadnu granicu zemlje.\nOn je, takođe, dodao da se dogovorio o saradnji sa predsednikom Rusije Vladimirom Putinom, preneo je Rojters.\nLukašenko je ranije rekao da je bio je zabrinut zbog vojnih vežbi >> Pročitaj celu vest na sajtu RTS << NATO-a u Poljskoj i Litvaniji, koje on vidi kao nagomilavanje naoružanja.\nPosle reizbora Aleksandra Lukašenka na mestu šefa države u nedelju, usledili su masovni protesti u Belorusiji s optužbama za falsifikovanje rezultata.\nHiljade pristalica opozicije okupile su se u juče Minsku na sahrani 34-godišnjeg Aleksandra Tarajkovskog, koji je stradao pod nerazjašnjenim okolnostima tokom protesta u Belorusiji, koji se održavaju svakodnevno nakon predsedničkih izbora.\nDanas: Izbori u Belorusiji: Vladimir Putin „obećava podršku“ Lukašenku – demonstranti: „Dišemo prvi put u životu”\nLukašenko uputio protivvazdušnu brigadu na zapadnu granicu\nPredsednik Belorusije Aleksandar Lukašenko izjavio je juče na državnoj televiziji da će jedna protivvazdušna brigada biti prebačena na zapadnu granicu zemlje...On je, takođe, dodao da se dogovorio o saradnji sa predsednikom Rusije Vladimirom Putinom, preneo je Rojters...Lukašenko je ranije rekao...


Aktivno građanstvo izazov za opštinsku Vladu - Vesti - Aktivno Građanstvo\nAktivno građanstvo izazov za opštinsku Vladu\nPriština - 19 decembar – Nevladina organizacija Syri i Vizionit iz Peći je u četvrtak održala konferenciju na temi “Aktivno Građanstvo” gde je objavila i jedan sveobuhvatni izveštaj o radu kojim je dosta odradila na jačanju aktivnog građanstva. Konferencija je održana u Prištini, gdje su učestvovali predstavnici MALV-a, Kosovske asocijacije opština, Opštine dukađinske regije, civilno društvo i predstavnici sela i naselja opština iz regiona Peći i Prizrena.\n“Kosovu treba građanski aktivizam i svi moramo raditi što više kako bi stvorili mogućnost i više prostora građanima kako bi bili deo procesa odlučivanja i za adresiranje njihovih problematika kod institucija na lokalnom i centralnom nivou. I ako se radi u tom pravcu još uvek to ostaje jedan ozbiljan izazov za institucije lokalnog i centralnog nivoa”, rekla je Vlora Latifi iz NVO-a Syri i Vizionit.\nNa drugoj strani, Lumnije Demi, direktorica kancelarije za odnose sa javnošću u Ministarstvu Administracije i Lokalne Vlasti je rekla da “opštine imaju sve zakonske mehanizme za njihovu podršku kako bi uredile njihovu saradnju kao opština sa liderima sela i urbanih naselja, da bi bili transparentniji i više odgovrniji polažući račune o radu nad svojim građanima, ali i pored svega tu je bilo nekog zaostajanja”.\n“Učešće građana u procesu odlučivanja je bilo veoma malo za šta smo vam kao ministarstvo preporučili da kao opštine stvorite mehanizme podsticaja za učešće građanstva ili javnosti u odlučivanju” dodala je ona.\nU međuvremenu, prisutni opštinski zvaničnici na ovom sastanku su se složili sa procenama ministarstva i učesnicima na ovom sastanku da učešće građana jeste malobrojno kod donošenja odluka. Međutim, što se tiče opštinskih pravilnika za saradnju među opštinama sa predstavnicima sela i urbanih naselja, oni su izrazili svoju uznemirenost da i tamo gde im je odobreno u nekoliko opština, ti pravilnici se nemogu sprovesti u potpunosti.\n“Mi kao opština Klina još uvek nismo usvojili taj pravilnik pošto predsednicima koji su izabrani u selima i naseljima treba izvršit neku vrstu plaćanja ili stimulacije za njihov angažman kako bi bili aktivni”, naglasio je Ali Shala iz opštinske pravne kancelarije u Klini.\nOpštinski službenici prisutni na ovom sastanku su tražili od MALV-a da zatraži Ministarstvu za Ekonomiju i Finansije izradu jedne budžetske linije kako bi opštinama bilo omogućeno da stimulišu ili plate predstavnike ili izabrane predstavnike lokalnih odbora.\nS’ druge strane od civilnog društva i nekoliko predstavnika sela i urbanih naselja je rečeno da svakako trebaju biti stimulisani ovi lideri tj predstavnici, jer sada baš niko ne želi da daje volonterski doprinos, ali da bi imali jedno aktivno građanstvo i aktivne lidere koji pravovremeno adresiraju svoje problematike kod institucija onda ih treba platit ili na bilo koji način stimulisati za rad.\nShqipe Arifaj iz Asociacije Opština je rekla da je opštinama ponuđen nacrt-pravilnika i to dovršen kojim se direktno povezuje građanin sa opštinom, no većina ga još uvek nije usvojila.“Mi kao asocijacija opština stalno nudimo treninge za službenike kako bi ih osposobili podizanjem svesti o važnoj ulozi obuhvatanja i sardnjom opštine sa građaninom kao i sa civilnim društvom na način da opštine budu transparentnije i što odgovornije”, dodala je Arifaj.\nPredstavnici sela i naselja u nekoliko opština su rekli da opštine i druge institucije trebaju biti što bliže građaninu bilo da se radi o pružanju informacija a isto tako i pružanjem ostalih namenskih usluga.\n“Opštine moraju što više biti na terenu, da razgovaraju sa građanima u onim zonama gde oni žive. Ne baš uvek da moramo mi građani ići u opštinu. Treba iznaći formu da se stimulišemo kako bi i mi kao predstavnici na vreme predstavili probleme sa kojima se suočavamo”, izjasnio se Sejdi Baleci iz sela Grabanica kod Kline.\nNa kraju konferencije su proizašle i neke preporuke:\n• Opštine trebaju povećati komunikaciju sa građanima posredstvom javnih saopštenja, redovnih sastanaka pa svakako i posredstvom medija,\n• Ministarstvo Finansija u saradnji sa MALV-a i opštine da stvore sredstva za stimulisanje predsednika lokalnih odbora,\n• Institucije trebaju pružiti što više prostora i da stvaraju posebne politike za jačanje i obuhvatanje žena u odlučivanju.


Kako u Srbiji posluje nema~ka kompanija\nKako u Srbiji posluje nemačka kompanija\nSimens pljačka podmićivanjem\nDok 70 odsto nacije gladuje i živi u bedi, Simens naplaćuje 25.000.000 evra održavanje trivijalnih sistema, gde ili nema potrebe za redovnim održavanjem ili je na realnom godišnjem nivou cena 20.000 evra. Primeri su Srpska kovnica novca, Narodna banka, razni objekti EPS-a ... Samo za Srpsku kovnicu novca održavanje se plaća 1.000.000 evra godišnje.\nNajočigledniji i ujedno najsmešniji primer korupcije predstavlja fabrika generatora u Subotici. U tu fabriku će Simens navodno investirati 24 miliona evra i zaposliti 150 radnika. Iako već unapred imaju potpisane ugovore sa nemačkim i austrijskim dobavljačima, oni su okupili 250 jadnih srpskih preduzimača, obmanjujući ih da su potencijalni isporučioci, a za tu "humanost"su dobili nagradu od Zorane Mihajlović, ministarke energetike. Prirodno, jer je prema Simensovom biznis planu glavni klijent i krava muzara godinama EPS. Domaći dobavljači neće dobiti ništa, jer su sistemi i delovi nemačkih dobavljača unapred atestirani da bi mogli da se prodaju, tako da se unapred znalo da je 250 jadnika pozvano radi Simensovog marketinga.


Novi dokazi na suđenju Šariću za pranje novca - KRIK\nNovi dokazi na suđenju Šariću za pranje novca\nObjavio/la KRIK.rs 15/11/2018\nDokumentacija u vezi sa privatizacijama preduzeća „Mladi borac“ i „Bačka“, dopisi Narodne banke Srbije, papiri koji se tiču prodaje firme „Štampa sistem“, neki su od dokumenata koji su na predlog odbrane postali dokazi u postupku protiv Darka Šarića i njegove grupe za pranje 22 miliona evra kokainskog novca. Od danas je među dokazima i dokumentacija iz postupka koji se zbog pranja novca vodio protiv Duška Šarića u Crnoj Gori.\nPredsedavajući sudskim većem sudija Siniša Petrović kratko je naveo koji predlozi odbrane su prihvaćeni kao dokazi. Sudsko veće imalo je u vidu, kako je rekao, one predloge koji mogu da budu od značaja za ekonomsko-finansijsko veštačenje u ovom postupku, koje bi trebalo da bude okončano do sledećeg suđenja zakazanog za sredinu januara.\nSudija Petrović nije obrazložio šta dokumenta sadrže, samo je konstatovao da su sva predstavljena kao dokaz i da su se prisutni upoznali sa sadržinom.\nNajviše predloga imao je optuženi advokat Radovan Štrbac. Na njegov predlog su u dokaze ušla akta Agencije za privatizaciju u vezi sa prodajom kompanija „Mladi borac“ iz Sonte i „Bačka“ iz Sivca, kao i dopis o svim preduzećima koja je privatizovao Mile Jerković, svedok u ovom postupku. Kompanije „Mladi borac“ i „Bačka“ Jerković je kupio od Agencije za privatizaciju i pošto je upao u finansijske probleme, želeo je da ih proda. Šariću je posredstvom Štrpca prodao „Mladi Borac“, dok su pregovori oko prodaje „Bačke“ propali, navodi se u jednoj od optužnica protiv Šarića i njegove grupe.\nDokazi su, na predlog advokata Darka Šarića, postali i presuda kojom je Darkov brat Duško u Crnoj Gori oslobođen optužbi za pranje 19,3 miliona evra, kao i prateća dokumentacija iz tog postupka.\nTužilac Saša Ivanić rekao je da je stav tužilaštva da ova dokumentacija ne može da bude deo dokaza, jer nije pribavljena uz saglasnost države, odnosno putem međunarodne pravne pomoći.\nSudija Petrović, međutim, rekao je da veće smatra da je sve zakonito i da se ta dokumenta mogu koristiti u ovom postupku.\nU dokaze je ušla i dokumentacija koja se tiče prodaje firme „Štampa sistem“, a koju je advokat optuženog Andrije Krlovića predložio 2010. godine. Ova firma bila je pod Šarićevom kontrolom i 2007. godine prodao ju je nemačkom koncernu „Vac“ za 29 miliona evra.\nSledeće suđenje zakazano je za sredinu januara do kada bi trebalo da bude gotovo ekonomsko-finansijsko veštačenje dokumentacije koja je tokom postupka izvedena kao dokaz.\nŠariću i članovima njegove grupe sudi se jer su, kako se navodi u optužnicama tužilaštva, 22 miliona evra zarađenih švercom kokaina ubacili u legalne tokove i poslove u Srbiji. Najčešće je to bilo kupovinom preduzeća u privatizaciji, davanjem pozajmica ili kredita ili sklapanjem fiktivnih ugovora, tvrdi tužilaštvo.\nSuđenje traje već gotovo osam godina, a tri puta je kretalo ispočetka zbog promena u sudskom veću.\n16/11/2018 u 18:52\nPa o cemu pisete na zlatiboru i cg primorju su oprani miliobi i milioni


Moskva predala Kijevu predlog rešenja – lopta je na njihovoj strani - 20.04.2022, Sputnik Srbija\nMoskva predala Kijevu predlog rešenja – lopta je na njihovoj strani\nRusija je predala Ukrajini nacrt dokumenta o rešenju, lopta je u rukama Kijeva, izjavio je portparol Kremlja Dmitrij Peskov. 20.04.2022, Sputnik Srbija\nPrema njegovim rečima, ukrajinska strana se neprestano udaljava od svojih ranije usaglašenih stavova, stalno ih menjajući. Kada je reč o efikasnosti pregovaračkog procesa, ta nedoslednost, kako je ocenio Dmitrij Peskov, ima veoma loše posledice.Govoreći o roku za odgovor Kijeva na dokument, Peskov je rekao da ukrajinska strana ne pokazuje težnju da intezivira pregovarački proces, ali da ostaje nada da će se situacija razrešiti na najbolji mogući način.Peskov se, takođe, osvrnuo na predlog Izraela da organizuje susret predsednika Rusije i Ukrajine, Vladimira Putina i Vladimira Zelenskog, ali je istakao da je Moskva u više navrata objasnila kakve su pripreme potrebne da bi se taj sastanak organizovao.„Izraelska strana je više puta signalizirala da je spremna da preuzme na sebe organizaciju takvog susreta, ali smo mi već mnogo puta objasnili šta mora prethoditi takvom hipotetičkom sastanku“, rekao je Peskov.Ranije je ambasador Izraela u Moskvi Aleksandar Ben Cvi izjavio da njegova zemlja potvrđuje spremnost da u Jerusalimu dočeka Putina i Zelenskog.\ndmitrij peskov, vladimir zelenski, vladimir putin, kriza u ukrajini\n12:12 20.04.2022 (Osveženo: 13:21 20.04.2022)\n© Generalьnoe konsulьstvo RF v Stambule / Uđi u foto-galerijuRusko-ukrajinski pregovori u Istanbulu\n© Generalьnoe konsulьstvo RF v Stambule\nRusija je predala Ukrajini nacrt dokumenta o rešenju, lopta je u rukama Kijeva, izjavio je portparol Kremlja Dmitrij Peskov.\n„U ovom trenutku ukrajinskoj strani je predat naš nacrt dokumenta, koji sadrži apsolutno precizno definisane formulacije. Lopta je na njihovoj strani, čekamo odgovor“, rekao je portparol Kremlja.\nPrema njegovim rečima, ukrajinska strana se neprestano udaljava od svojih ranije usaglašenih stavova, stalno ih menjajući. Kada je reč o efikasnosti pregovaračkog procesa, ta nedoslednost, kako je ocenio Dmitrij Peskov, ima veoma loše posledice.\nGovoreći o roku za odgovor Kijeva na dokument, Peskov je rekao da ukrajinska strana ne pokazuje težnju da intezivira pregovarački proces, ali da ostaje nada da će se situacija razrešiti na najbolji mogući način.\nPeskov se, takođe, osvrnuo na predlog Izraela da organizuje susret predsednika Rusije i Ukrajine, Vladimira Putina i Vladimira Zelenskog, ali je istakao da je Moskva u više navrata objasnila kakve su pripreme potrebne da bi se taj sastanak organizovao.\n„Izraelska strana je više puta signalizirala da je spremna da preuzme na sebe organizaciju takvog susreta, ali smo mi već mnogo puta objasnili šta mora prethoditi takvom hipotetičkom sastanku“, rekao je Peskov.\nRanije je ambasador Izraela u Moskvi Aleksandar Ben Cvi izjavio da njegova zemlja potvrđuje spremnost da u Jerusalimu dočeka Putina i Zelenskog.


Srpkinje prve u B finalu - Ostali sportovi, Top News, Vesti\nSrpkinje prve u B finalu\nAleksandar Milosavljević 31.08.2013., 10:20\nSrpski ženski dvojac bez kormilara Ivana Filipović i Iva Obradović pobedio je jutros u B finalu Svetskog prvenstva za seniore u veslanju i zauzeo 7. mesto u ukupnom plasmanu na planetarnom šampionatu koji se održava u južnokorejskom Čungjuu.\nUčešće na ovom svetskom prvenstvu jutros su završile još dve srpske posade. Dvojac bez kormilara Nenad Beđik, Nikola stojih bio je treći u B finalu, odnosno 9. u ukupnom plasmanu, dok je četverac bez kormilara, u sastavu Miloš Tomić, Radoje Đerić, Miloš Vasić i Goran Jagar zauzeo 5. mesto u B finalu, odnosno 11. ukupno.\n„Ženski dvojac je u B finalu izveslao izvanrednu trku od početka do kraja a ogromna prednost koju je imao u odnosu na drugoplasiranu Nemačku najbolji je dokaz da je ovaj čamac imao kvalitet i za finale, i prava je šteta što nije veslao za medalju. Filipovićeva i Obradovićeva su na kraju osvojile visoko sedmo mesto na svetu što je odličan rezultat ako se ima u vidu da su prvi put u karijeri nastupale u dvojcu bez kormilara i da su u ovaj čamac sele tek pre dve nedelje“ istakao je selektor veslačke reprezentacije Srbije Nebojša Ilić.\nOd 06,30 h po našem vremenu Marjanović i Filipović veslaju u B finalu ove discipline gde će im protivnici biti posade SAD, Danske, Velike Britanije, Kube i Australije.\nPrethodna vest Šćepović odstranjen iz ekipe zbog noćnog provoda\nSledeća vest Suze radosnice Zvonka Milojevića\nŠćepović odstranjen iz ekipe zbog noćnog provoda\nSuze radosnice Zvonka Milojevića


Uhapšeni suvlasnici GIKIL-a\nČlanovi nadzornog odbora i suvlasnici firme GIKIL (Global Ispat koksna industrija Lukavac) kod Tuzle, Ivan Vukšić, Ivana Bunoza, Mate Pavković i Erna Mehmedović uhapšeni su u utorak prijepodne na području Hercegovine, potvrdilo je Tužilaštvo Tuzlanskog kantona, javlja dopisnica Radija Slobodna Evropa (RSE).\nKako je novinarima izjavio nadležni tužilac Ćazim Serhatlić, četvero uhapšenih je osumnjičeno za sticanje protupravne imovinske koristi za predsjednika Nadzornog odbora koksare u Lukavcu Pramod Mittala, kojeg, podsjećamo, Kantonalno tužilaštvo u Tuzli tereti da je počinio privredni kriminal.\nAfera koksare u Lukavcu: Ko je Pramod Mittal?\nMittal se nalazi u Indiji i do sada se nije odazivao na pozive tužilaštva za saslušanje.\nU Tužilaštvu su naveli da Mittal i dalje ostvaruje potpunu kontrolu nad imovinom GIKIL-a, te da pribavlja korist na način da je uhapšenima u današnjoj policijskoj akciji povećao primanja i naknade za obavljanje funkcija u GIKIL-u.\nMittal i saradnici, uz milionsku kauciju, pušteni na slobodu\nGlobal Ispat Koksna Industrija d.o.o Lukavac (GIKIL) je jedna od vodećih kompanija za proizvodnju metalurškog koksa u Bosni i Hercegovini i ima više od hiljadu zaposlenih radnika, navodi se na njihovoj zvaničnoj stranici.\nPrema listi Uprave za indirektno oporezivanje GIKIL se nalazi na listi najvećih uvoznika i izvoznika u BiH za 2018. godinu, odnosno treći su na listi najvećih izvoznika. Drugi je Aluminij koji je prije mjesec dana prestao sa radom, a prvi je ArcelorMittal Zenica u vlasništvu starijeg brata Pramod Mittala.\nKoksno - Hemijski Kombinat postoji u Lukavcu od 1952. godine, a od 2003. godine Ugovorom o partnerstvu sa 'Global Infrastructure Holdings Ltd.' počinje nova era kompanije danas poznate kao GIKIL.\nLukavačka koksara optuživana je za uzrokovanje ekološke katastrofe kada je u augustu 2018. iz ove kompanije u rijeke Spreču, Bosnu i Savu iscurio katran.\nIz Tužilaštva Tuzlanskog kantona, koje je provodilo istragu, poručili su da je ova ekološka katastrofa ozbiljno ugrozila zdravlje pola miliona ljudi koji žive na području Tuzlanskog kantona.\nTužilaštvo je tada provodilo istragu i za potencijalni kriminal, jer je, kako su naveli, GIKIL, veoma lako dobio okolinsku dozvolu uz obećanja da će ulagati u ekološke standarde. Međutim ulaganja se nisu desila, a tvornica je nastavila da radi bez obnovljene okolinske dozvole.


Izvor: Dnevnik/Društvo arhiva vesti 11.06.2018 - Naslovi.net\nSrpska reprezentacija jedina dobila trg u Rusiji\nU Svetlogorsku, gradu u kome je smeštena reprezentacija Srbije tokom održavanja Svetskog prvenstva u fudbalu, otvoren je Trg rusko-srpskog prijateljstva, objavljuje Sputnjik. Trg su otvorili ministar kulture Kalinjingradske Andrej Germak, gradonačelnik… »\nNormalizovan saobraćaj na više pravaca\nBEOGRAD: JP "Putevi Srbije" saopštili su večeras da je saobraćaj normalizovan na više putnih pravaca. Saobraćaj je normalizovan nakon blokade na deonici Stara Pazova - Nova Pazova, izlaz iz Stare pazove - kružni tok. Takođe saobraćaj je… »\nNIJE ZARAZNO, ALI PEČE Bolan ujed bube klintonke\nOsim komaraca, u ovo doba godine pojavljuju se i takozvane bube klintonke, čiji ujed jako peče, a moguće su i ozbiljne alergijske reakcije, od crvenila do otoka, pa i opekotine koja nastane oko samog mesta uboda. Lekari kažu da ove bube ne prenose… »


ENQA: O kvalitetu srpskih diploma krajem februara - European Western Balkans\nBRISEL – “Revizorski proces Evropske asocijacije za osiguranje kvaliteta u visokom obrazovanju (ENQA) ima za cilj da osigura kvalitet visokog obrazovanja na međunarodnom nivou, kao i da obezbedi legitimitet nacionalnih akreditacionih tela. U vezi s tim, eksterne revizije mogu imati ozbiljne posledice po nacionalna akreditaciona tela, ne samo u smislu članstva u ENQA, već i u smislu procene verodostojnosti, kvaliteta i drugih elemenata eksterne revizije sistema visokog obrazovanja u nekoj zemlji ili regionu”, navodi se u odgovoru ENQA za portal European Western Balkans (EWB) na pitanje o tome kako suspenzija članstva Srbije (tj. njenog predstavnika – Nacionalnog tela za akreditaciju i proveru kvaliteta) u ENQA utiče na validnost diploma stečenih u Srbiji.\nMinistarstvo prosvete, nauke i tehnološkog razvoja (MSP) reagovalo je juče saopštenjem na medijske navode o tome da je validnost fakultetskih diploma u Srbiji ugrožena zbog suspenzije članstva. “Validnost diploma stečenih u Srbiji ne dovodi se u pitanje i ne zavisi od članstva Srbije u ENQA”, naglasili su iz MSP.\nMSP je u saopštenju preneo i “NAT je otklonio sve uočene nedostatke u cilju zadržavanja punopravnog članstva u ENQA, a da bi u potpunosti integrisali sistem visokog obrazovanja u Srbiji sa sistemom u evropskom prostoru, poštujući standarde propisane od strane ENQA”, navodi se u saopštenju Ministarstva prosvete, nauke i tehnološkog razvoja. U saopštenju se objašnjava da je ENQA pre sprovođenja spoljašnje provere tražila da NAT dokumentuje da se sproveo postupak akreditacije bar pet visokoškolskih ustanova odnosno studijskih programa poštujući ENQA standarde. Iz MSP su naglasili da je NAT u oktobru 2019. godine imao spoljašnju proveru četvoročlane komisije recezenata ENQA, te da “recezentski tim nije imao nijednu primedbu na ove sprovedene akreditacije”.\nU odgovoru za EWB povodom navoda NAT da su sve nepravilnosti otklonjene, iz ENQA su rekli da će “izveštaj recezentskog tima biti objavljen krajem februara”, nakon što ga bude odobrio Upravni odbor Asocijacije, te da pre toga ne mogu da komentarišu izveštaj.\nČlanstvo Srbije u ENQA suspendovano je u februaru 2018. godine, kao rezultat redovne revizije koju ENQA sprovodi na svakih pet godina, navodi se u odgovoru Asocijacije za EWB. Srbija, koja se u ENQA učlanila 2012. godine, u revizorski proces ušla je 2017. godine.\nENQAMinistarstvo prosveteNATnauke i tehnološkog razvojaVisoko obrazovanje\nEWB 02. 10. 2021.


► U Srbiji preminulo još 13 osoba od posledica infekcije, najviše za dan od\nUkupno su od početka epidemije testirane 455.604 osobe od kojih je 16.719 bilo pozitivno na prisustvo virusa.\nJoš pet osoba preminulo u Novom Pazaru, u Nišu četiri\nU Nišu preminule još četiri osobe od koronavirusa\nU poslednja 24 sata su u Kliničkom centru Niš umrle još četiri osobe od posledica kovida-19, saopšteno je na redovnoj konferenciji za novinare te medicinske ustanove.\nU KC Niš je trenutno zbrinuto 226 pacijenata, od kojih šestoro ima tešku kliničku sliku i nalaze se na respiratoru. Saopšteno je i da je u Vranju hospitalizovan 141 pacijent, u Leskovcu 95, a u Surdulici 55.\nIz KC Niš ističu da u prethodnih nedelju dana kroz prijemno-trijažnu ambulantu prosečno prolazi 80 do 120 pacijenata dnevno što je, kako ističu, veći intenzitet nego u prvom piku epidemije u aprilu.\nKoronavirus je dosad potvrđen kod ukupno 32 zdravstvena radnika KC Niš, jedan je preminuo, dok se jedan medicinski tehničar trenutno nalazi na respiratoru.\nU KCV 159 pacijenata, devet na respiratoru\nU Kliničkom centru Vojvodine (KCV) trenutno se leči 159 pacijenta kod kojih je potvrđeno da su oboleli od virusa Kovid-19, što je šest pacijenata više nego juče, saopštila je ta zdravstvena ustanova.\nNa mehaničkoj ventilaciji bilo je juče sedam pacijenata.\nKCV je saopštio i da se u Urgentnom centru beleži porast broja pacijenata koji nemaju Kovid-19 pozitivnu virusnu infekciju.\nU KC Kragujevac 78 pacijenata, na respiratorima 11 osoba\nU Kliničkom centru Kragujevac trenutno se leči 78 osoba kod kojih je potvrđena infekcija kovidom-19, a njih 11 je na respiratorima, izjavio je načelnik Odeljenja pulmologije te zdravstvene ustanove Slobodan Milisavljević.\nOn je za portal Glas Šumadije kazao da je u prethodna 24 sata primljeno još 11 kovid pozitivnih pacijenata, a otpušteno devetoro.\nNaveo je i da 30 hospitalizovanih pacijenata čeka na rezultate PCR testa, dok je kod 30 osoba potvrđen negativan nalaz na koronavirus.\nPo njegovim rečima, pacijenti koji su negativni na prisustvo virusa najpre su bili pozitivni na brzom ili na PCR testu, ali su tokom hospitalizacije "postali negativni".\nMilisavljević je rekao da u drugom piku prvog talasa većinu pacijenata čine mladi ljudi ali i doda da sada ima i pacijenata svih godišta.\n"Karakteristično je da ima mnogo više mladih ljudi i da se pacijenti javljaju sa težim kliničkim slikama nego što je bilo u prvom talasu", rekao je Milisavljević.\nDodao je da se na odeljenju pedijatrije leči jedno dete koje je pozitivno na korona virus, jedno je sa sumnjom na kovid, dok je dvoje dece negativno na prisustvo virusa.\nMilisavljević je kazao da deca imaju blagu kliničku sliku pa su kako je ocenio, na neki način imunija na virus korona.\nNavodeći da u Kragujevcu ima mnogo ljudi u kućnoj izolaciji, on je ocenio da je neophodno formirati privremene kovid bolnice, da bi se tu smestili oni sa asimptomatskom i najblažom kliničkom slikom infekcije.\n"Tako bi se sprečilo takozvano horizontalno širenje virusa, odnosno prenos na članove porodice i presekao put infekcije kojoj smo svi podložni", kazao je Milisavljević.\nDodao je da KC Kragujevac prima pacijente sa sumnjom na kovid u trijažnom centru Infektivne klinike a da se oni u zavisnosti od kliničke slike, upućuju na druga kovid odeljenja.\n"Trenutno imamo dva kovid centra gde se leče najteži pacijenti, jedan je na odeljenju pulmologije, a drugi u bivšem Urgentnom centru. U kovid sistem su od juče uključeni i odeljenje neurologije, RH centar, pedijatrija. U poređenju sa prvim talasom imamo veći broj jedinica koje su pretvorene u kovid bolnice s obzirom na težinu kliničke slike pacijenata i veći broj obolelih", naveo je Milisavljević.\nU Prokuplju tri pacijenta na lečenju, 19 čeka rezultat testa, jedan upućen u Niš\nNa Infektivnom odeljenju prokupačke bolnice hospitalizovana su tri pacijenta pozitivna na koronavirus.\nNa infektivnom odeljenju nalazi se još 19 pacijenata sa simptomima sličnim gripu, za koje se očekuju rezultati testiranja na koronavirus.\nJedan pacijent s težom kliničkom slikom upućen je za Niš, rečeno je danas agenciji Beta u toj zdravstvenoj ustanovi.\nU bolnici su kazali da je stanje svih hospitalizovanih pacijenata stabilno.


Liga šampiona zove - Živković okupio Zvezdine omladince - Sportske.net\nLiga šampiona zove - Živković okupio Zvezdine omladince\nOmladinska selekcija fudbalskog kluba Crvena zvezda počela je pripreme za novu sezonu.\nZvezda - Profi ugovori za 14 fudbaleraTurci se vratili po Pešića, ovo su Zvezdini uslovi!Zimus stigao na "Marakanu", Milojević ga već "precrtao"!Ovo je spisak Zvezdinih licenciranih igrača za start u Evropi, ko nedostaje?Radonjić: "Možemo u Ligu šampiona"\nAktuelni šampion Srbije u konkurenciji omladinaca krenuo je sa pripremama za novu sezonu.\nOmladinci Crvene zvezde osvojili su šampionsku titulu trijumfom nad "večitim" rivalom u poslednjem kolu prethodne sezone i time stekli šansu da se bore u Ligi šampiona za mlade.\nDanas je omladince Crvene zvezde okupio trener Bratislav Živković koji je tokom leta preuzeo kormilo ekipe od Milana Lešnjaka.\nCrveno-beli će prvu nedelju priprema odraditi u Beogradu, a 15. jula ih očekuje put u Terme Čatež, gde će trenirati do 24. jula. Posle povratka iz Slovenije sledi odlazak u Švajcarsku, gde će od 27. do 29. jula učestvovati na jubilarnom petom međunarodnom turniru u Bazelu.\nEkipa će se pripremati za obaveze u Omladinskoj ligi Srbije ali i za ono što sledi na jesen.\nCrveno-beli takmičenje u Ligi šampiona za mlade počinju od prvog kola šampionske staze. Kao i prošle sezone, šampion Srbije moraće da bude bolji od dva kluba u prvoj i drugoj rundi šampionske staze, a potom sledi plej-of za plasman u osminu finala.\n"Jedva čekamo Ligu šampiona. Potrudićemo se da iznesemo sezonu na pravi način i da uskladimo obaveze sa domaćim prvenstvom. Klub je odlučio da izlazno 2000. godište priključi našoj bazi u Grafičaru, pa ćemo raditi sa mlađim 2001. godištem, ali mislim da imamo kvalitet da iznesemo oba takmičenja", kazao je Bratislav Živković.\nDok traje takmičenje u šampionskoj stazi igra se i grupna faza Lige šampiona u kojoj učestvuju omladinske selekcije klubova čiji seniorski timovi igraju u elitnom takmičenju.\nDakle, Zvezda će kao i Brodarac u prošloj sezoni morati da dobije dvomeče u prvoj i drugoj rundi, a da onda kroz plej-of protiv jedne od drugoplasiranih ekipa iz grupne faze traži plasman u osminu finala Lige šampiona za omladince.\nPodsećamo da je prošle sezone Brodarac u plej-ofu eliminisan od Mančester junajteda, a pravila se nisu menjala tako da će se i ove sezone u plej-ofu igrati jedan meč.


U pripremi nova saobraćajna signalizacija\nNaslovnica Sjeverni Sandžak Novi Pazar U pripremi nova saobraćajna signalizacija\nNovi Pazar – Direktor Direkcije za izgradnju grada Seljahudin Muratović rekao je da su pripreme za postavljanje saobraćajne signalizacije u toku i da će ovog ljeta sve ulice koje su u okviru probnog režima saobraćaja postale jednosmjerne biti propisno obeležene. Muratović je radiju Sto plus rekao da je u pitanju velika javna nabavka koja će učesnicima u saobraćaju mnogo značiti.\n„U okviru ove velike javne nabavke koja zahteva i vrijeme i veliko angažovanje biće postavljena vertikalna i horizontalna saobraćajna signalizacija, a obuhvatiće teritoriju cijelog grada i to će biti primetno svim našim građanima“, dodao je Muratović.\nMuratović je istakao da se probni režim saobraćaja tokom kojeg su pojedine ulice u gradu postale jednosmjerne pokazao kao dobro rešenje i u narednom periodu će biti usvojen kao konačan.\n„Probni režim saobraćaja koji funkcioniše od januara ove godine će najverovatnije biti konačan, a za ostale kritične djelove u gradu radiće se saobraćajne studije i na jedan mnogo ozbiljniji način će se pristupiti problemima regulisanja saobraćaja u gradu“, dodaje Muratović.\nPodsjećamo da je na prijedlog Savjeta za saobraćaj Gradsko vijeće Novog Pazara prošle godine usvojilo prijelog o probnoj izmjeni režima saobraćaja u ulicama Stane Bačanin, 8. marta, Stevana Nemanje, Ljubljanskoj, Manje Ćorovića, Omladinskoj i Moskovskoj.


Kompanija Q omogućila je radnicima trajni izbor mesta rada: Njihov šef nam je govorio o uslovima posla - Biznis Telegraf.rs\n22/11/21 | 16:57\nSve veći broj kompanija u sektoru svojim radnicima daje na izbor da li žele da rade iz kancelarije ili od kuće\nHrvatska IT kompanija Q svojim radnicima će trajno omogućiti da odaberu model rada koji im najviše odgovara - iz kancelarije, na daljinu ili kombinovano. U Q-u su se na ovaj potez odlučili na osnovu povratnih informacija radnika, a i kako bi što lakše zapošljavali ljude van Zagreba gde im se nalazi kancelarija.\n- Prema našem mišljenju, sasvim je u redu prijaviti se za posao u Q-u i tražiti da radiš s Balija, Zanzibara ili malog svetionika usred Jadrana. Zbog toga više nikada nećemo zahtevati da dolazi u kancelariju - izjavio je Filip Ljubić, CEO Q-a.\nIT kompanija Q time sledi svetske trendove koji pokazuju kako sve veći broj kompanija u sektoru svojim radnicima daje na izbor da li žele da rade iz kancelarije ili od kuće.\nPitanje rada na daljinu i povratka u kancelarije popularna je tema među brojnim vlasnicima kompanija koji su se po dolasku pandemije prilagodili na nove uslove. Ipak, u IT sektoru je određen deo kompanija i pre pandemije nudio opciju rada s udaljenih lokacija. Među njima je i Q čiji su stručnjaci dosad na raspolaganju imali određeni broj dana koji su mogli da provedu radeći van kanelarije, a sada im je data potpuna sloboda oko odluke kako i odakle žele da rade.\nZanimljivo je i to da su atraktivne Q-ovi kancelarije zatvorene već više od godinu i po dana, sve od početka pandemije, a da su indeksi zadovoljstva radnika i osećaja pripadnosti i lojalnosti Q-u izuzetno visoki.\nQ se nalazi u elitnom društvu 20 najboljih svetskih development kompanija po Clutchu, vodećoj svetskoj platformi za rangiranje IT kompanija.\nU razgovoru za Telegraf Biznis, osnivač kompanije Q, Filip Ljubić govorio je o tome kako su nastali i tako se brzo razvili, a otkrio nam i na kojim fenomenalnim svetskim projektima rade. U Srbiji već u startu tražili 20 developera, a u idućoj fazi planiraju da otvore i kancelariju.